Καπίνο: Όλοι ξέρουν ότι μικρός ήμουν Ολυμπιακός! - Contra.gr - Live Sports Magazine\nΚαπίνο: "Όλοι ξέρουν ότι μικρός ήμουν Ολυμπιακός!"\nΤΕΛ. ΑΝΑΝΕΩΣΗ: 13 Ιουλ. 2016 | 07:25\nΟ Στέφανος Καπίνο έκανε μία σύγκριση ανάμεσα σε Παναθηναϊκό και Ολυμπιακό, μίλησε για τη σχέση του για τον Ρομπέρτο, ενώ δεν παρέλειψε να αναφερθεί και στον Λεάλι.\nΓια την ομάδα που υποστήριζε μικρός μίλησε μεταξύ άλλων ο Στέφανος Καπίνο.\nΣτέφανε, είναι ένα ιδιαίτερο καλοκαίρι για τον Ολυμπιακό σε σχέση με τα προηγούμενα χρόνια διότι η ομάδα πρέπει να είναι έτοιμοι στα τέλη Ιουλίου για τις επίσημες υποχρεώσεις της στον τρίτο προκριματικό γύρο του Τσάμπιονς Λιγκ. Πως αντιμετωπίζετε τα συγκεκριμένα δεδομένα εσείς οι ποδοσφαιριστές;\n"Πρέπει να προσαρμοστούμε. Η ομάδα έχει συνηθίσει να ξεκινάει προετοιμασία κάθε χρόνο τέτοια εποχή και είναι διαφορετικά φέτος, αλλά πρέπει να προσαρμοστούμε στα νέα δεδομένα και να φανούμε έτοιμοι για τον στόχο μας που είναι η πρόκριση στους ομίλους του Τσάμπιονς Λιγκ".\nΣε μόλις δύο εβδομάδες από τώρα είναι το πρώτο επίσημο παιχνίδι. Θα είναι έτοιμη η ομάδα;\n"Πιστεύω ότι και στο τελευταίο φιλικό τα δείγματα ήταν αρκετά θετικά. Το καλό είναι ότι όπως βλέπετε και εσείς στις προπονήσεις δουλεύουμε κάποια πράγματα, τα οποία βγαίνουν στο γήπεδο, οπότε είμαι αισιόδοξος ότι θα κυλήσουν όλα έτσι όπως ακριβώς έχει σκεφτεί ο προπονητής".\nΠώς θα περιέγραφες την φιλοσοφία του Βίκτορ Σάντσεθ;\n"Είναι ένας προπονητής που έχει χαρακτηριστικά από το ισπανικό πρωτάθλημα, που ήταν εκεί και ως παίκτης και ως προπονητή. Θέλει να πρεσάρουμε, θέλει να έχουμε ένα συγκεκριμένο πλάνο μέσα στο παιχνίδι μας και θέλει να το εφαρμόσουμε όσο μπορούμε περισσότερο μέσα στο γήπεδο. Πιο συγκεκριμένα πράγματα θα δείτε και εσείς".\nΣας βγάζει μία πίεση ότι σε είκοσι ημέρες πρέπει να είστε έτοιμοι;\n"Επαγγελματίες ποδοσφαιριστές είμαστε και γι' αυτό πληρωνόμαστε. Αυτός είναι ο ρόλος μας, να είμαστε έτοιμοι σε είκοσι ημέρες και δεν νομίζω ότι μας αγχώνει. Το αντίθετο, μας δίνει κίνητρο για να είμαστε έτοιμοι".\nΓια σένα πόσο διαφορετική είναι αυτή η χρονιά; Πέρσι όταν ήρθες ήξερες ότι θα είσαι πίσω από τον Ρομπέρτο, αλλά πλέον εσύ είσαι σε πρώτο πλάνο. Ηρθε βεβαίως και ο Λεάλι, αλλά πόσο διαφορετική περιμένεις να είναι για σένα αυτή η χρονιά;\n"Είναι πολύ θετικό ότι υπάρχει πολύ μεγάλος ανταγωνισμός σε αυτή τη θέση και σε όλες τις θέσεις, είναι καλό για την ομάδα. Από 'κει και πέρα είναι κάτι πολύ διαφορετικό για μένα. Πέρσι όταν ήρθα είχα στο μυαλό μου τη φετινή χρονιά. Όταν ήρθα πέρσι ήθελα να δουλέψω με έναν μεγάλο τερματοφύλακα που έδωσε πολλά πράγματα όλα αυτά τα χρόνια στον Ολυμπιακό. Με ένα πολύ καλό κόνσεπτ γύρω από την θέση του τερματοφύλακα με τον Αλέκο Ράντο, από τον Λευτέρη (σ.σ. Χουτεσιώτη), τον Γιαννιώτη που είχαμε πέρσι και τον Γιώργο Στρέζο φέτος. Είναι διαφορετική σεζόν για μένα. Στόχος μου είναι να είμαι βασικός και γι' αυτό θα προσπαθήσω".\nΕίσαι κάποιες ημέρες μαζί με τον Λεάλι. Καλώς ή κακώς μπορεί να παίζετε για μία θέση, αλλά θα περνάτε αρκετές στιγμές μαζί. Εχετε γνωριστεί με τον Ιταλό;\n"Προσπαθούμε να έχουμε πολύ καλό κλίμα, όπως ήταν τα προηγούμενα χρόνια, πριν έρθω εγώ. Ετσι όπως το έζησα και εγώ πέρσι, έτσι θέλω να είναι και από εδώ και πέρα. Οτι συναγωνιζόμαστε για μία θέση δεν μπορείς να κάνεις κάτι να το αλλάξεις, αλλά πρέπει να έχουμε καλές σχέσεις, θα είμαστε κάθε μέρα μαζί. Εχουμε να χωρίσουμε το ποιος θα παίζει και ποιος όχι, αλλά από 'κει και πέρα όποιος είναι καλύτερος θα παίζει".\nΕπειδή όταν είχες έρθει είχες μιλήσει για τον Ράντο. Τι είναι αυτό που τον κάνει ξεχωριστό τον Αλέκο και σε αυτόν τον ένα χρόνο σε ποια σημεία σε έχει βελτιώσει;\n"Ο Αλέκος είναι ένας απαιτητικός προπονητής τερματοφυλάκων. Εχει μία δικιά του νοοτροπία, δεν είναι εύκολο να μπεις στο μυαλό του και στο πως θέλει να δουλέψεις μαζί του. Είναι δύσκολος. Όταν αρχίζεις και μπαίνεις σε αυτόν τον ρυθμό προπόνησης είναι δύσκολο να γυρίσεις σε έναν άλλον ρυθμό. Όταν μαθαίνεις με τον Αλέκο είναι δύσκολο να προπονηθείς με έναν άλλο προπονητή τερματοφυλάκων. Δουλεύει 100% κάθε μέρα και είναι κάτι που σε βελτιώνει πολύ. Είναι εκεί και στα καλά και στα δύσκολα και είναι πολύ σημαντικό να έχεις έναν άνθρωπο που ξέρει ότι θα είναι κοντά σου και στο καλό και στο κακό. Αυτό είναι το πιο σημαντικό. Από 'κει και πέρα δουλεύει κάποια πράγματα που είναι η μέθοδος η δικιά του. Θέλει ταχυδύναμη, θέλει δύναμη στα πόδια, προσαρμόζεται με τον ρόλο του προπονητή. Ξέρει πως θέλει να παίζει ο προπονητής και σε δουλεύει ακόμα περισσότερο σε αυτό το κομμάτι. Ας πούμε αυτός ο προπονητής θέλει να έχει το παιχνίδι από πίσω και θέλει ο Αλέκος να δουλέψουμε περισσότερο με τα πόδια και να βελτιωθούμε. Οπότε είναι καλό ότι προσαρμόζεται με τις ιδέες του προπονητή και αυτό κάνει καλό για εμάς".\nΣε μία πρόσφατη συνέντευξη σου είχες πει ότι θέλεις να βελτιώσεις το παιχνίδι σου με τα πόδια…\n"Είναι γενικολογία ότι πρέπει να βελτιώσεις τα πόδια, γιατί μία μπορεί να την διώξεις και να σου πιάσει και άλλη να μην σου πιάσει. Το θέμα είναι να μπορείς να παίξεις από πίσω την μπάλα με τον ρόλο που θέλει ο προπονητής. Το θέμα είναι να έχεις μία διάρκεια. Πιστεύω ότι το έχω βελτιώσει αυτό ως Στέφανος. Στην αριστερή γωνία, όμως έχω κάνει τις καλύτερες μου εμφανίσεις".\nΗ απόκρουση σου με τον Φουστέρ σε εκείνο το ματς στο Καραϊσκάκη είναι μία από τις καλύτερες που έχεις κάνει;\n"Πιστεύω μία με τον Αστέρα Τρίπολης είναι από τις καλύτερες, αλλά και αυτή με τον Φουστέρ είναι από τις καλύτερες, γιατί είχε και κόντρα η φάση και ανάποδη φορά".\nΗ συνύπαρξη σου με τον Ρομπέρτο φαντάζομαι ότι σου αφήνει πράγματα στην καριέρα σου. Από τον Ισπανό τι κρατάς και θα ήθελες να ακολουθήσεις στην καριέρα σου;\n"Όπως έχω πει ξανά. Κρατάω ότι ενώ ήξερε και τι είχε κάνει στον Ολυμπιακό, δούλευε πάρα πολύ, ερχόταν πρώτος στις προπονήσεις και γι' αυτό είχε αυτή την διάρκεια όλα αυτά τα χρόνια στην ομάδα. Από 'κει και πέρα μακάρι να καταφέρω να κάνω όσα έκανε και αυτός στον Ολυμπιακό και ακόμα περισσότερα, γιατί έχω σκοπό να κάτσω ακόμα περισσότερα χρόνια από τον Ρομπέρτο".\nΒλέπεις το μέλλον σου ταυτισμένο με τον Ολυμπιακό για πολλά χρόνια;\n"Ναι, θέλω. Χωρίς να φανεί κάπως τώρα, αλλά αυτό θέλω. Γι' αυτό και ήρθα, γιατί θέλω να μείνω πολλά χρόνια στην ομάδα και να κάνω αρκετά πράγματα".\nΗ θέση του τερματοφύλακα του Ολυμπιακού είναι μία ιδιαίτερη θέση που απαιτεί προσωπικότητα. Αν δούμε τα τελευταία είκοσι χρόνια τους τερματοφύλακες που κάθισαν στην εστία και γέμισαν με ασφάλεια την κερκίδα είναι τερματοφύλακες με ισχυρή προσωπικότητα. Ο Ελευθερόπουλος, ο Νικοπολίδης, ο Ρομπέρτο. Συμφωνείς ότι εκτός από ικανότητες χρειάζεται και χαρακτήρα;\n"Μου έχει πει ο Αλέκος κάτι που όταν μου το έλεγε είπα: "Εντάξει, τι μου λέει τώρα". Μου είχε πει ότι "όποιος μπορεί να παίξει στον Ολυμπιακό μπορεί να παίξει σε οποιαδήποτε μεγάλη ομάδα στον κόσμο". Το λέει γιατί είναι τέτοια η πίεση στην ομάδα που αν όντως καταφέρεις να ανταπεξέλθεις εδώ τότε μπορείς να ανταπεξέλθεις σε οποιαδήποτε ομάδα στον κόσμο. Ο Ολυμπιακός είναι πολύ μεγάλη ομάδα και στην Ευρώπη και αυτή η πίεση σε δυναμώνει και σε κάνει να έχεις άντερα για να ανταπεξέλθεις".\nΕσύ πιστεύεις ότι μπορείς να διαχειριστείς αυτή την πίεση;\n"Θέλω να πιστεύω πως ναι. Τώρα τι να πω, είναι κάτι που θα το δείξει ο χρόνος. Πιστεύω ότι μπορώ να το διαχειριστώ. Δεν είναι εύκολο, αλλά πιστεύω ότι μπορώ".\nΟ Νικοπολίδης είχε μία μεγάλη διάρκεια στον Ολυμπιακό, έξι χρόνια. Θα ήθελες και εσύ το ίδιο;\n"Εννοείται ότι το θέλω και εγώ και ακόμα παραπάνω. Για έναν τερματοφύλακα έξι χρόνια να κάνει σούπερ σεζόν και έτσι όπως το έκανε ο Νικοπολίδης είναι πάρα πολύ σημαντικό. Γι' αυτό είχε δείξει ότι ήταν μία από τις μεγάλες προσωπικότητες του Ολυμπιακού και από τους μεγαλύτερους τερματοφύλακες".\nΕπειδή μίλησες για την πίεση και τον Ολυμπιακό. Είσαι από τα παιδιά που μεγάλωσες και ανδρώθηκες σε μία επίσης μεγάλη ομάδα, τον Παναθηναϊκό. Ποιες είναι οι διαφορές που ανακαλύπτεις ανάμεσα στην προηγούμενη σου ομάδα και στην τωρινή;\n"Και ο Παναθηναϊκός έχει μεγάλη πίεση. Ο ΠΑΟΚ και η ΑΕΚ όλα αυτά τα χρόνια προσπαθούν να φτάσουν τον Ολυμπιακό. Τη σεζόν που ήμουν εγώ στον Παναθηναϊκό δεν ήταν από τις σεζόν που ήταν πιεστικά τα πράγματα. Δεν κυνηγάγαμε το πρωτάθλημα. Κυνηγάγαμε μία καλή πορεία με νέα παιδιά. Την πρώτη χρονιά που ήμουν, δεν το είχα καταλάβει τόσο πολύ γιατί ήμουν 17 χρονών και απλά έπαιζα. Δεν είχα καταλάβει τόσο πολύ την πίεση. Την δεύτερη χρονιά ήταν διαφορετικά τα πράγματα. Τρεις χρονιές που έκανα επαγγελματικά στον Παναθηναϊκό δεν πηγαίναμε για το πρωτάθλημα. Οπότε δεν είναι ίδια η πίεση, γιατί στον Ολυμπιακό ξεκινάς και λες "πάω για πρωτάθλημα, για Κύπελλο και μια καλή πορεία στην Ευρώπη". Αν δεν βγει κάτι από τα τρία τότε σημαίνει πως κάτι έχεις κάνει λάθος. Μόνο και μόνο αυτό σου δίνει ένα έξτρα κίνητρο και μία έξτρα πίεση. Το θετικό για μένα είναι ότι σου δίνει κίνητρο όχι πίεση".\nΠέρσι ξεκίνησες και έπαιξες όλα τα παιχνίδια στο Κύπελλο μέχρι το τέλος που ο προπονητής αποφάσισε να βάλει τον Ρομπέρτο. Υπήρξε κάτι εκείνη τη στιγμή που σε πείραξε, έστω εγωιστικά;\n"Εννοείται. Σίγουρα θα σε πειράξει, αλλά πρέπει να συνειδητοποιήσεις και εσύ ποιος είναι ο στόχος της ομάδας και να αφήσεις έξω το "εγώ" σου και να βοηθήσεις από άλλο πόστο να πάρει τη νίκη. Δυστυχώς δεν καταφέραμε να πάρουμε τη νίκη που ήταν πολύ σημαντικό για όλους μας. Ετσι όπως έγινε όμως όλο το σκηνικό ήταν κάτι που πέρασε σε δεύτερη μοίρα. Σίγουρα με πείραξε, γιατί περίμενα ότι θα αγωνιστώ, ο προπονητής είχε άλλη σκέψη, το δέχομαι και δεν μπορούσα να κάνω κάτι".\nΠως σου το εξήγησε ο Σίλβα, τι σου είπε;\n"Μιλήσαμε τότε και μου είπε ότι με εμπιστεύεται και απλά πιστεύει ότι για το συγκεκριμένο παιχνίδι που είχε περάσει και τόσος πολύ καιρός, πίστευε ότι ο Ρομπέρτο θα μπορούσε να ανταπεξέλθει καλύτερα λόγω της εμπειρίας του. Ηταν κύριος όταν μου μίλησε τότε, όπως ήταν κύριος όλη τη χρονιά και δεν είχα κανένα πρόβλημα μαζί του. Οσα παιχνίδια μπόρεσε, με έβαλε και έπαιξα. Δεν μπορούσα να του πω κάτι. Κι εγώ πίστευα ότι μπορούσα να ανταπεξέλθω, αλλά δεν μπορούσα να κάνω κάτι γι' αυτό".\nΠριν φύγει ο Ρομπέρτο μιλήσατε; Σου είπε κάτι;\n"Ναι, μιλήσαμε. Είχαμε πολύ καλή σχέση και δημόσια τον ευχαριστώ γιατί έχει μεταφέρει πολύ καλά λόγια παντού, όπως κι εγώ προσπαθώ παντού, όχι ότι κάνει χάρη ο ένας στον άλλον, τα πιστεύουμε και τα λέμε, αν δεν τα πιστεύαμε δεν θα καθόμασταν να λέμε κουβέντες ο ένας για τον άλλον. Είχαμε πολύ καλή σχέση και μου μιλούσε πολύ και με βοηθούσε και όταν πίστευε ότι πρέπει να παίξω μου το έλεγε και όταν έφυγε μου είπε ότι πιστεύει σε μένα".\nΠως ήταν αυτή η διαδικασία στην Αυστρία, που το πρωί κάνατε προπόνηση με τον Σίλβα και το απόγευμα εμφανίστηκε ο Βίκτορ;\n"Πρωτόγνωρο δεν είναι γιατί έχουμε δει πολλά πράγματα. Ηταν κάτι που ήταν περίεργο εκείνη τη στιγμή, γιατί δεν το περιμέναμε. Από 'κει πέρα, όμως, έπρεπε να προσαρμοστούμε. Ευτυχώς ο κ. Βίκτορ που ήρθε μας κέρδισε από την πρώτη στιγμή και με τις ομιλίες του και με τις προπονήσεις του. Επρεπε να αφήσουμε πίσω τον Σίλβα και να προχωρήσουμε στη νέα εποχή".\nΞέρουμε και τι ομάδα ήσουν πιτσιρικάς και τι φίλους είχες. Εχεις μεγαλώσει στη Νίκαια και πραγματικά μπαίνοντας στο Καραϊσκάκη ως αντίπαλος του Ολυμπιακού τι πέρασε από το μυαλό σου εκείνη τη στιγμή;\n"Χαίρομαι που με ρωτάς, δεν είναι ότι δεν θέλω να απαντήσω. Μικρός υποστήριζα τον Ολυμπιακό, έχω μεγαλώσει στη Νίκαια, δεν είναι ψέματα αυτά, τα ξέρουν όλοι αυτά. Όταν μεγαλώνεις, όμως και φεύγεις από τη Νίκαια και είσαι από 12 χρονών σε μια ομάδα και στην προκειμένη περίπτωση στον Παναθηναϊκό, κακά τα ψέματα όσο να 'ναι δεν γίνεται να μην δεθείς με την ομάδα που είσαι. Δεν σημαίνει ότι σβήνεις το παρελθόν σου, αλλά θέλεις να νικάει η ομάδα που βρίσκεσαι. Το ότι μπήκα μέσα στο Καραϊσκάκη να παίξω ως αντίπαλος δεν ήταν εύκολο και μέσα στην ένταση μπορούν να γίνουν πολλά πράγματα. Όταν είσαι και πιο μικρός δεν τα σκέφτεσαι αυτά που κάνεις και πάνω στην ένταση μπορεί να ξεφύγεις και να κάνεις πράγματα που δεν θέλεις να τα κάνεις γιατί δεν τα έχεις κάνει ποτέ και δεν έχεις προκαλέσει σε κανένα γήπεδο. Συμβαίνουν κάποια πράγματα, είναι δύσκολο το να παίζεις κόντρα σε μία ομάδα την οποία υποστήριζες, αλλά όταν είσαι σε ένα ντέρμπι δεν γίνεται να μην θες να κερδίσεις".\nΚαι επειδή παρεξηγήθηκες και με μία φωτογραφία που σε έδειχνε να πανηγυρίζεις κάπως περίεργα στο Καραϊσκάκη, θα ήθελες να βάλει τα πράγματα στη θέση τους;\n"Αν την δείτε αυτή τη φωτογραφία, έχω πανηγυρίσει σε όλα τα γήπεδα έτσι και είναι μάλιστα και προς τον πάγκο. Δεν χρειάζεται τώρα να λέμε πολλά. Αυτή η φωτογραφία παρεξηγήθηκε και θα παρεξηγιόταν έτσι κι αλλιώς. Όλα αυτά ανήκουν στο παρελθόν και πρέπει να κοιτάξουμε το μέλλον. Είμαι στον Ολυμπιακό και θέλω να μείνω πολλά χρόνια στον Ολυμπιακό. Καταλαβαίνω πολλούς οπαδούς του Ολυμπιακού που δεν με έχουν στο μυαλό τους με τον καλύτερο τρόπο, αλλά εντάξει είναι φυσιολογικό. Και εγώ στη θέση τους αν δεν έπαιζα μπάλα έτσι μπορεί να σκεφτόμουν. Τους καταλαβαίνω απόλυτα δεν χρειάζεται να λέμε πολλά πράγματα".\nΑν σου λέγαμε τι θέλεις να πάρεις από τον Νόιερ και τον Μπουφόν τι θα ήθελες να πάρεις από τον καθένα;\n"Από τον Νόιερ την άνεση που έχει με τα πόδια, από τον Μπουφόν αυτή την τεράστια προσωπικότητα και πως αντιλαμβάνεται το παιχνίδι. Εντάξει, υπάρχουν πολλοί καλοί τερματοφύλακες και είναι κρίμα να λέμε γι' αυτούς πάντα. Είναι και ο Γιορίς που τον είδαμε στο Euro και είναι εκρηκτικός τερματοφύλακας που θα ήθελε να δουλέψει μαζί του ο Ράντος, είναι το όνειρο του. Αν μπορούσα να κάνω μία τέτοια μίξη θα ήταν το ιδανικό".\nΜικρός ποιους θαύμαζες;\n"Μπουφόν πάντα. Και Νικοπολίδη. Είχα τρέλα με αυτούς τους δύο".


Μόνο ο λαός μπορεί να καθαρίσει τον Στάβλο του Αυγεία! Οι ευθύνες του Αναστασιάδη, της Βουλής και των ΜΜΕ | Hellasjournal.com\nΟ Πρόεδρος της Δημοκρατίας κ. Νίκος Αναστασιάδης στην τελετή εγκατάστασής του ως Προέδρου της Κυπριακής Δημοκρατίας. Πίσω του ο Δημήτρης Συλλούρης. Λευκωσία 28 Φεβρουαρίου 2018. ΚΥΠΕ, ΚΑΤΙΑ ΧΡΙΣΤΟΔΟΥΛΟΥ\nΤα όσα παρακολουθούμε δεν είναι μόνο μια πολιτική κρίση, είναι πρωτίστως πολιτειακή κρίση, κρίση θεσμών. Όσοι σέβονται τους θεσμούς, τους νόμους, το κράτος εν γένει έπρεπε να είχαν αντιδράσει.\nΗ απαξίωση του κυπριακού πολιτικού συστήματος από τους πολίτες μεγαλώνει συνεχώς. Και είναι άγνωστο πού μπορεί να οδηγήσει.\nΜετά από τα όσα έχουν διαδραματισθεί τα τελευταία 24ωρα με το γνωστό βίντεο, ο κ. Δημήτρης Συλλούρης δεν μπορεί να συνεχίσει να είναι Πρόεδρος του κοινοβουλίου, άρα ούτε και να προεδρεύει της Δημοκρατίας. Δεν μπορεί να αντικαθιστά τον Πρόεδρο Αναστασιάδη, ο οποίος βρίσκεται στο εξωτερικό κι αυτό είναι ένα ζήτημα, το οποίο έπρεπε να είχε αντιμετωπιστεί από χθες.\nΟ Πρόεδρος Αναστασιάδης πριν αναχωρήσει για το εξωτερικό, είχε υποχρέωση, όφειλε, να έβρισκε συνταγματική λύση, ώστε να μην ασκεί καθήκοντα Προέδρου της Δημοκρατίας, ο κ. Συλλούρης οποίος δεν φαίνεται να αντιλαμβάνεται την τεράστια ζημιά την οποία προκαλεί στο πολίτευμα, στη χώρα, η όλη συμπεριφορά του.\nΥπενθυμίζουμε τον όρκο/διαβεβαίωση που έδωσε ο κ. Συλλούρης, όπως κάθε βουλευτής, κατά την ανάληψη των καθηκόντων του στη Βουλή:\n«Διαβεβαιώ επισήμως πίστιν και σεβασμόν εις το Σύνταγμα και τους συνάδοντας αυτώ νόμους και εις την διατήρησιν της ανεξαρτησίας και της εδαφικής ακεραιότητος της Δημοκρατίας της Κύπρου».\nΔεν χρειάζεται να είναι κανείς νομικός για να αποφανθεί πόση πίστη και σεβασμό (δεν) έδειξαν οι εμπλεκόμενοι στο «Σύνταγμα και τους συνάδοντας αυτώ νόμους». Αυτή η έλλειψη σεβασμού που εξευτελίζει τη Βουλή ως θεσμό, ενώπιον του λαού, και την ίδια την Δημοκρατία ως κράτος, ενώπιον της διεθνούς κοινότητας, δημιουργεί τη νομική, πολιτική και προπαντός ηθική υποχρέωση στη Βουλή, ως κυρίαρχο σώμα για την οργάνωση και λειτουργία της, να καθαιρέσει από το αξίωμα του Προέδρου του Σώματος τον κ. Συλλούρη και στην συνέχεια να ενεργήσει πολιτικά για την νομότυπη απομάκρυνση του από τα έδρανα της και την πολιτική.\nΤο βάρος της ευθύνης είναι στην Κυβέρνηση και τη Βουλή, στις δυο εξουσίες. Ο Πρόεδρος αντί να προειδοποιεί τους δημοσιογράφους «μην μου αναφέρετε για Al Jazeera για να μην σας πάρει ο δαίμονας», έπρεπε να αγγίξει το θέμα στον πυρήνα του και όχι να τα βάζει με τα ΜΜΕ.\nΑναχωρώντας από την Κύπρο επέλεξε να μην αντιμετωπίσει ένα μείζον συνταγματικό ζήτημα, που προέκυψε με τα γνωστά γεγονότα, με το ρεζίλεμα της χώρας. Φανταστείτε τι μηνύματα στέλνονται.\nΈχουν όμως καθήκον και οι πολίτες να εκδηλώσουν, ατομικά και συλλογικά, με κάθε νόμιμο τρόπο, την αγανάκτηση τους για όσα είδαν, άκουσαν και έμαθαν για την άκρως προσβλητική για την αξιοπρέπεια του λαού και της Κύπρου, διαγωγή κάποιων πολιτικών, τους οποίους εξέλεξε για να τον υπηρετούν από το Κοινοβούλιο, το ναό της Δημοκρατίας και δημιουργό της αρχής της νομιμότητας.\nΜόνο ο λαός μπορεί να καθαρίσει τον Στάβλο του Αυγεία. Αυτός μόνο, μπορεί να αναλάβει το ρόλο του Ηρακλή.\nΣΗΜΕΙΩΣΗ: Σοβαρές ευθύνες έχουν τα ΜΜΕ, τα οποία επέλεξαν να μην μεταδώσουν την προειδοποίηση του Προέδρου προς τους δημοσιογράφους. Μεταδόθηκε το βίντεο μόνο όταν έγινε πάρτι στα μέσα κοινωνικής δικτύωσης. Ντροπή!


«The Rise and Fall of Victoria's Secret»: Tο ντοκιμαντέρ που ρίχνει φως σε ένα από τα μεγαλύτερα σκάνδαλα στον χώρο της μόδας | BOVARY\nΣτις αρχές του 2022 θα κάνει πρεμιέρα στο Hulu η σειρά τριών ντοκιμαντέρ «The Rise and Fall of Victoria's Secret» σε σκηνοθεσία του Matt Tyrnauer, που σύμφωνα με δημοσίευμα του «The Holywood Reporter», «θα πάει στο παρασκήνιο του οίκου εσωρούχων, για να αποκαλύψει την εσωτερική λειτουργία της φίρμας Victoria's Secret»,\nΗ σειρά θα ιχνηλατεί τη διαδρομή της Victoria's Secret από μια εταιρεία εσωρούχων η οποία δεχόταν παραγγελίες μέσω ηλεκτρονικού ταχυδρομείου σε έναν κολοσσό μόδας που αργότερα ήρθε στο επίκεντρο μεγάλης δημόσιας αντιπαράθεσης. Τα τελευταία χρόνια η εταιρεία μπήκε στο στόχαστρο μετά από την έρευνα των Τimes της Νέας Υόρκης, η οποία αποκάλυψε μια σειρά από σεξιστικές συμπεριφορές και περιστατικά εργασιακής βίας που συνέβαιναν στον γνωστό οίκο, ενώ έφερε στο φως και τις σχέσεις της φίρμας με τον κατηγορούμενο για παιδοφιλία χρηματιστή Τζέφρι Επστάιν.\nΟ Raymond λοιπόν αντιλαμβάνεται ότι υπάρχει στην αγορά η ανάγκη για ένα κατάστημα εσωρούχων όπου θα ένιωθαν άνετα, τόσο οι γυναίκες όσο και οι άνδρες. Ανοίγει το πρώτο κατάστημα το 1977 στην Καλιφόρνια. Το 1982 η Victoria’s Secret είχε ήδη 6 καταστήματα, έναν κατάλογο 40 σελίδων και κέρδη 5 εκατομμύρια τον χρόνο.\nΜέσα σε μόλις έναν χρόνο ο Raymond πρόσθεσε στην επιχείρηση την ταχυδρομική παραγγελία μέσω καταλόγων. Τότε όμως, αποφασίζει να πουλήσει την εταιρεία στην Leslie Wexner, διότι η φιλοσοφία του να αγοράζουν οι άντρες εσώρουχα στις γυναίκες, δεν είχε πολύ μεγάλη επιτυχία. Δεν είναι σαφές για ποιο λόγο πήρε αυτήν την απόφαση, ωστόσο φαίνεται πως, παρά τον υψηλό της τζίρο, η Victoria’s Secret δεν ήταν κερδοφόρα και ήταν στα πρόθυρα της χρεοκοπίας.\nΈπειτα από μία δεύτερη αποτυχημένη απόπειρα να ανοίξει τη δική του εταιρία, ο Raymond χωρίζει με τη γυναίκα του το 1993 και βάζει τραγικό τέλος στη ζωή του, πηδώντας από την κρεμαστή γέφυρα Golden Gate, στον κόλπο του Σαν Φρανσίσκο.\nΗ επανάσταση ξεκίνησε το 1995, όταν η εταιρεία έκανε την πρώτη επίδειξη μόδας. Αρχικά ήταν κάτι συνηθισμένο, με μοντέλα να φορούν τα εσώρουχα της εταιρείας. Όμως τρία χρόνια αργότερα, εμφανίστηκαν μοντέλα που φορούσαν φτερά αγγέλων, μια ιδέα της που ανήκε στην Τάιρα Μπανκς κι έκαναν τα shows της εταιρείας δημοφιλή ανά τον κόσμο.\nΚορυφαία μοντέλα έχουν περπατήσει στην πασαρέλα της Victoria Secret ανάμεσά τους Χαίντι Κλουμ, Λετίσια Κάστα, Ζιζέλ, Ναόμι Κάμπελ, Μιράντα Κερ, Αλεσάντρα Αμπρόσιο, Ιρίνα Σαικ, Σάρα Σαμπάιο, Τείλορ Χιλ, Κάντις Σουάνπουλ.\nΑρκετά όμως μοντέλα μεταξύ των οποίων οι Κρίστι Τέρλινγκτον, Άμπερ Βαλέτα και Ίσκρα Λόρενς, μαζί με άλλα 100 διάσημα ονόματα της πασαρέλας, έστειλαν ανοιχτή επιστολή καταγγελίας που απευθύνεται στον διευθύνοντα σύμβουλο John Mehas και η οποία φιλοξενήθηκε πρόσφατα από τους New York Times σε μία έρευνα με γενικό τίτλο «Angels in Hell: The Culture of Misogyny Inside Victoria's Secret».\nLingerie trends - Tα εσώρουχα που λατρεύουν φέτος τα κορίτσια της μόδας\nΗ εταιρεία L Brands, στην οποία πλέον ανήκει το εμπορικό σήμα της Victoria's Secret απάντησε στην επιστολή με δήλωσή της στο People: «Έχουμε τους ίδιους στόχους με το Model Alliance για να διασφαλίσουμε την ασφάλεια και την ευημερία των μοντέλων. Οι σκληρές διαδικασίες λήψης φωτογραφιών, συμπεριλαμβανομένης της εκπαίδευσης και της επίβλεψης, τέθηκαν σε εφαρμογή τον Μάιο του 2019 και ανταποκρίνονται στα όσα περιλαμβάνει το πρόγραμμα RESPECT και πέραν αυτού. Είμαστε περήφανοι για την πρόοδο που έχουμε σημειώσει και παραμένουμε προσηλωμένοι στη συνεχή βελτίωση. Είμαστε πάντα ανοιχτοί για να συνεργαστούμε με όσους θέλουν να κάνουν βελτιώσεις στον κλάδο». Επίσης, ο Razek αρνήθηκε τους ισχυρισμούς των Times, επιμένοντας ότι είναι «κατηγορηματικά αναληθείς, παρερμηνευμένοι ή έξω από την πραγματικότητα».\nΣτο ντοκιμαντέρ πάντως μέσα από προσωπικές αφηγήσεις αλλά και μια ενδελεχή έρευνα, πρόκειται να έρθουν στο φως και νέα στοιχεία για την υπόθεση.


Συνελήφθη δολοφόνος στα Πατήσια - Pelop.gr\nΣυνελήφθη δολοφόνος στα Πατήσια\nΩς προς το χρονικό της υπόθεσης, μετά από λογομαχία που προηγήθηκε μεταξύ θαμώνων του καταστήματος, για ασήμαντη αφορμή, ο δράστης έφυγε από τον χώρο και επανήλθε κρατώντας πιστόλι, με το οποίο έβαλε αρχικά στον αέρα και στη συνέχεια κατά των δύο προαναφερομένων προσώπων, τραυματίζοντας θανάσιμα τον ημεδαπό και σοβαρά τον αλλοδαπό, ενώ στη συνέχεια διέφυγε.\nΚατά την έρευνα που διενεργήθηκε στην οικία, παρουσία δικαστικού λειτουργού, βρέθηκε και κατασχέθηκε πιστόλι με γεμιστήρα και πέντε φυσίγγια, δύο κουτιά με εβδομήντα δύο φυσίγγια, καθώς και πιστόλι κρότου με δέκα φυσίγγια. Ο δράστης οδηγήθηκε στην αρμόδια Εισαγγελία.\n[13:17] Νέα έρευνα ΔιαΝΕΟσις: Τι Πιστεύουν Οι...\n[12:41] Εγκλημα στη Βάρη: Οι δύο νεκροί Σέρβοι...\n[12:00] Σέρρες: Μπήκαν σε κέντρο Υγείας και...\n[11:47] Ρόδος: Πατέρας και γιος με έφεση στις...\n[10:28] Κρήτη: Ριφιφί για λάδι και ρακί\n[09:39] Ληστεία με ψεύτικο όπλο στη Θεσσαλονίκη...\n[08:53] Βαρύ πρόστιμο σε "Λέσχη Καπνιστών"\n[χθες 14:50] Βόρεια Ελλάδα: Αγνωστοι εξαπάτησαν...\nΜετά τα Χριστούγεννα και την Πρωτοχρονιά…Tι;\nΒενεζουέλα: Ο Μαδούρο δηλώνει ανοιχτός για συνομιλίες με...\nΕΑΠ - Κύκλος «Η Νεολαία που Καινοτομεί»: Αναπτύσσοντας την...\nΕγκλημα στη Βάρη: Οι δύο νεκροί Σέρβοι - Μέλη της μαφίας


11 Ιουνίου 2021 - 10:12\nΤελευταία Ενημέρωση: 11 Ιουνίου 2021 - 10:14\nΤα επίσημα αποτελέσματα του δεύτερου γύρου των προεδρικών εκλογών στο Περού, στον οποίο ο υποψήφιος της ριζοσπαστικής αριστεράς Πέδρο Καστίγιο εκτιμά πως αναδείχθηκε νικητής, ενδέχεται να μην ανακοινωθούν παρά αφού περάσουν αρκετές ημέρες ακόμη, την ώρα που η υποψήφια της λαϊκιστικής δεξιάς, η Κέικο Φουχιμόρι, απειλείται πλέον να οδηγηθεί άμεσα και πάλι στη φυλακή. Τα επίσημα αποτελέσματα του δεύτερου γύρου των προεδρικών εκλογών στο Περού, στον οποίο ο υποψήφιος της ριζοσπαστικής αριστεράς Πέδρο Καστίγιο εκτιμά πως αναδείχθηκε νικητής, ενδέχεται να μην ανακοινωθούν παρά αφού περάσουν αρκετές ημέρες ακόμη, την ώρα που η υποψήφια της λαϊκιστικής δεξιάς, η Κέικο Φουχιμόρι, απειλείται πλέον να οδηγηθεί άμεσα και πάλι στη φυλακή. Χθες Πέμπτη το βράδυ ο κ. Καστίγιο πιστωνόταν το 50,20% των ψήφων και η κυρία Φουχιμόρι 49,80%, με τη διαφορά στις 69.546 ψήφους, σύμφωνα με την εθνική εκλογική επιτροπή (ONPE). Ήδη, δέχθηκε συγχαρητήρια από αρκετούς ηγέτες χωρών της περιοχής (Αργεντινή, Νικαράγουα, Βολιβία). Αλλά η κυρία Φουχιμόρι αμφισβητεί το προβάδισμά του και ζήτησε προχθές Τετάρτη να ακυρωθούν κάπου 200.000 ψηφοδέλτια από 802 εκλογικά τμήματα, προσφεύγοντας στο περουβιανό εκλογοδικείο. Τη Δευτέρα, «παρατυπίες», «ενδείξεις νοθείας», «σαφή πρόθεση σαμποταρίσματος της λαϊκής βούλησης». Η ήττα της θα της στερούσε την προεδρική ασυλία, την ώρα που είναι αντιμέτωπη με την απειλή να οδηγηθεί ξανά πίσω από τα σίδερα. Στις αρχές Μαρτίου η εισαγγελία ζήτησε να επιβληθεί ποινή κάθειρξης τριάντα χρόνων στην ίδια και είκοσι δύο χρόνων στον σύζυγό της Μαρκ Βίτο Βιγιανέγια, στο πλαίσιο της έρευνας για το σκάνδαλο της Οντεμπρέχτ, της βραζιλιάνικης κατασκευαστικής που έχει παραδεχθεί πως μοίρασε δισεκατομμύρια δολάρια δωροδοκώντας λατινοαμερικανούς ηγέτες. Χθες Πέμπτη ο εισαγγελέας που προΐσταται της έρευνας, ο Χοσέ Ντομίνγκο Πέρες, ζήτησε η απόφαση να αποφυλακιστεί υπό όρους η υποψήφια από τον Μάρτιο του 2020 να «ανακληθεί», διότι είδε μάρτυρα της υπόθεσης. Η κυρία Φουχιμόρι ήδη πέρασε 16 μήνες για την υπόθεση αυτή, που αφορά την παράνομη χρηματοδότηση των προηγούμενων προεκλογικών της εκστρατειών. Η ίδια πάντως καθησύχασε, λέγοντας πως δεν έχει «κανέναν φόβο» ότι το εισαγγελικό αίτημα θα γίνει πραγματικότητα. Το εκλογοδικείο δεν έχει ακόμη εκφραστεί για το αίτημα της υποψήφιας να ακυρωθούν οι ψήφοι. Ωστόσο έχει αρχίσει τη βραδεία διαδικασία εξέτασης των ψηφοδελτίων για τα οποία έχουν υπάρξει αμφισβητήσεις. Η διαδικασία αυτή ενδέχεται να καθυστερήσει την ανακοίνωση του αποτελέσματος για αρκετές ημέρες ακόμη. Πάντως για την ώρα ούτε οι εκλογικές αρχές, ούτε οι διεθνείς παρατηρητές έχουν δει κάποια ένδειξη πως διαπράχθηκε νοθεία. Ο πρόεδρος του εκλογοδικείου, ο Χόρχε Λουίς Σάλας, δήλωσε πως τον εξέπληξε το αίτημα της κυρίας Φουχιμόρι να ακυρωθεί το αποτέλεσμα σε πάνω από 800 εκλογικά τμήματα. Υπενθύμισε ότι στις προηγούμενες εκλογές, το 2016, είχαν αμφισβητηθεί τα αποτελέσματα σε «μόλις 29 εκλογικά τμήματα». Χωρίς να περιμένει την ανακοίνωση του επίσημου αποτελέσματος, ο κεντροαριστερός πρόεδρος της Αργεντινής Αλμπέρτο Φερνάντες προκάλεσε μάλλον έκπληξη εκφράζοντας τα συγχαρητήριά του στον κ. Καστίγιο, τον «εκλεγμένο πρόεδρο του Περού». Η Λίμα επέδωσε στον πρεσβευτή της Αργεντινής «νότα διαμαρτυρίας» για την τοποθέτησή του. Η Νικαράγουα, διά στόματος της αντιπροέδρου και εκπροσώπου της κυβέρνησης Ροσάριο Μουρίγιο, συνεχάρη επίσης τον κ. Καστίγιο για τη «νίκη» του, όπως και πρόεδρος της Βολιβίας Λουίς Άρσε μέσω Twitter. Οι πρώην πρόεδροι της Βολιβίας Έβο Μοράλες και της Βραζιλίας Λουίς Ινάσιου Λούλα ντα Σίλβα επίσης τον συνεχάρησαν. Ο νυν πρόεδρος της Βραζιλίας, ο Ζαΐχ Μπολσονάρου, εξέφρασε από την πλευρά του λύπη διότι «χάνεται» το Περού εκτιμώντας πως μόνο «ένα θαύμα» μπορεί να ανατρέψει το διαφαινόμενο αποτέλεσμα. Εκατοντάδες υποστηρικτές του Πέδρο Καστίγιο συγκεντρώθηκαν το βράδυ της Τετάρτης μπροστά στην έδρα του εκλογοδικείου. «Ήρθαμε εδώ προληπτικά, για να εξασφαλίσουμε ότι οι αμφισβητούμενες ψήφοι θα επαληθευτούν σωστά», εξήγησε ένας από αυτούς, ο Χουάν Γκουστάβο Δίας. Υποστηρικτές της Κέικο Φουχιμόρι συγκεντρώθηκαν στο κέντρο της πρωτεύουσας. «Όχι στον κομμουνισμό, ναι στη δημοκρατία», έγραφε ένα από τα πανό που κράταγαν. Δεν σημειώθηκε το παραμικρό επεισόδιο. «Δεν θα παρασυρθούμε από τις προκλήσεις αυτών που θέλουν να δουν τη χώρα να ολισθαίνει στο χάος. Καλούμε σε ηρεμία και (κοινωνική) ειρήνη», ανέφερε ο κ. Καστίγιο μέσω Twitter. Ο καρδινάλιος Πέδρο Μπαρέτο, ο οποίος στη διάρκεια τελετής 20 ημέρες πριν από την ψηφοφορία είχε υποσχεθεί στους δύο υποψήφιους πως θα σεβαστεί τους δημοκρατικούς θεσμούς, χαρακτήρισε «ανεύθυνες» τις ενέργειες που αμφισβητούν την εκλογική διαδικασία και κάλεσε τους υποψήφιους να αποδεχθούν «τη λαϊκή βούληση». Οι ένοπλες δυνάμεις του Περού κάλεσαν την Τετάρτη «όλους τους Περουβιανούς να σεβαστούν το αποτέλεσμα της εκλογικής διαδικασίας» και δεσμεύθηκαν «να σεβαστούν τη βούληση των πολιτών που εκφράστηκαν στις κάλπες». Έχουν υπάρξει παροτρύνσεις στον στρατό πολέμιων του κ. Καστίγιο να μην του επιτρέψει να αναλάβει την προεδρία. Το Πολεμικό Ναυτικό του Περού εξάλλου διέψευσε κατηγορηματικά χθες Πέμπτη πως εξυφαίνονται συνωμοσίες μετά τη μετάδοση ηχητικού αποσπάσματος που αφήνει να εννοηθεί πως αξιωματικοί συνωμοτούν και ετοιμάζονται να αναλάβουν δράση εναντίον «της συνταγματικής τάξης».


Η scam εφαρμογή ξεγελά τους χρήστες μέσα από τρία στάδια να εγγραφούν σε μία εβδομαδιαία συνδρομή αξίας € 5,49, χρησιμοποιώντας τη νόμιμη μέθοδο πληρωμών του Google Play. Η συνδρομή συνεχίζει να πληρώνεται αυτόματα κάθε εβδομάδα, εκτός κι αν ο χρήστης ζητήσει να απεγγραφεί. Η τεχνική που χρησιμοποιείται για την αρχική εγγραφή στηρίζεται στη λογική ότι ορισμένοι χρήστες, προκειμένου να συνεχίσουν το παιχνίδι, θα πατήσουν μηχανικά τις απαντήσεις που εμφανίζονται στα παράθυρα σε κάθε ένα από τα τρία παραπλανητικά στάδια, χωρίς να δώσουν μεγάλη προσοχή στο τι αναγράφεται. Η εφαρμογή ανέβηκε για πρώτη φορά στο Google Play στις 8 Φεβρουαρίου 2018 και πραγματοποιήθηκαν 50.000 -100.000 εγκαταστάσεις πριν απομακρυνθεί κατόπιν σχετικής ειδοποίησης της ESET προς την Google.


«Πλημμύρισε» η Μύκονος με Έλληνες φοιτητές που πήγαν να ξεσκάσουν πριν την εξεταστική - NewSide.gr\nΠλημμύρισε για ακόμα μια χρονιά το νησί των Ανέμων από νεολαία. Φοιτητές και φοιτήτριες από δημόσια και ιδιωτικά ελληνικά πανεπιστήμια κάνοντας το καθιερωμένο “spring break” από το διάβασμά τους πήγαν στην Μύκονο προκειμένου να διασκεδάσουν και να περάσουν καλά.\nΤο διάσημο beach bar Super Paradise πλημμύρισε από όμορφα κοpίτσια και αγόpια που απόλαυσαν το μπάνιο τους μετά χορευτικής μουσικής. Όπως κάθε χρονιά λοιπόν έτσι και φέτος, μέσα στον γενικό χαμό και στο κέφι βρέθηκε και η συνεργάτιδα του Mykonos Live TV Ειρήνη Ξενουδάκη Γαβριελάτου!\nΌπως θα δείτε στο βίντεο, η αεικίνητη Ειρήνη συζητάει με καλλίγραμμα κοpίτσια και αγόpια από την Ελλάδα και το εξωτερικό για την Μύκονο, για τις τάσεις στα φετινά μαγιώ, παίρνει μαχητικές πόζες, χορεύει, μιλάει γαλλικά, συναντάει υπερήρωες, ενώ απευθύνει και πάλι ανοικτή πρόσκληση στον σταρ του Youtube και εμπνευστή των βίντεο των Ponzi Room, κωμικό Αλέξανδρο Κοντοπίδη, να επισκεφθεί την Μύκονο! Εκείνο ωστόσο το οποίο προκαλεί απορίες είναι οι απαντήσεις τις οποίες δίνουν οι φοιτητές στις ερωτήσεις της Ειρήνης αναφορικά με τον Πέτρο τον Πελεκάνο, την Μικρή Βενετία και το νησί των Ανέμων!\nΤο φοβερό κόλπο με τον ανεμιστήρα για να εξοντώνετε 4000 κουνούπια σε μια νύχτα...\nΑναρωτηθήκατε ποτέ γιατί έχει πέτρες στις ράγες των τραίνων;...\n5 Απλά και Χρήσιμα Tips για όλους...


Ιεράπετρα: «Είχα το μαχαίρι για να προστατευθώ από τον σύντροφό της» - Η απολογία του συζυγοκτόνου - 04.11.2021, Sputnik Ελλάδα\nΟ 54χρονος γυναικοκτόνος δηλώνει ότι δεν είχε πρόθεση να σκοτώσει τη 48χρονη πρώην σύζυγό του. «Όταν την ακολούθησα γύρισε και μου είπε "ήρθε ο μ......". Εκεί... 04.11.2021, Sputnik Ελλάδα\n«Ήθελα το μαχαίρι για να προστατευθώ από τον σύντροφο της γυναίκας μου» φαίνεται να υποστήριξε στις αρχές κατά την απολογία του ο άνδρας που δολοφόνησε την πρώην σύζυγό του στην Ιεράπετρα.Μάλιστα, ισχυρίστηκε πως δεν είχε ασκήσει ποτέ βία εναντίον της γυναίκας, ενώ δεν είχε πρόθεση να τη σκοτώσει.Ειδικότερα, όπως είπε ο 54χρονος σύμφωνα με ρεπορτάζ του ΑΝΤ1, είχε μαζί του μαχαίρι όχι επειδή είχε σχεδιάσει το έγκλημα, αλλά για να προστατευθεί από τον «οξύθυμο» σύντροφο της 48χρονης:Σύμφωνα με τον δικηγόρο της οικογένειας του θύματος, Απόστολο Λύτρα, ο δράστης πήρε το μαχαίρι μαζί του από το σπίτι του και «πήγε να κάνει, δυστυχώς, αυτό το αποτρόπαιο έγκλημα».Ο καθ' ομολογίαν δολοφόνος ισχυρίστηκε πως δεν ζήλευε τη γυναίκα του:Ο συζυγοκτόνος μίλησε και για τις καταγγελίες των παιδιών του ότι κακοποιούσε σωματικά τη μητέρα τους και κάποια από τα παιδιά:Μάλιστα, ο συζυγοκτόνος φέρεται να ζήτησε «συγγνώμη» από τα παιδιά του για ό,τι προκάλεσε και ισχυρίστηκε ότι δεν είχε πρόθεση να σκοτώσει τη μητέρα τους.\nιεράπετρα, γυναικοκτονία, μαχαίρι, απολογία, κρήτη, δολοφονία, νεκρή\n21:38 04.11.2021 (Ανανεώθηκε: 22:48 04.11.2021)\nΟ 54χρονος γυναικοκτόνος δηλώνει ότι δεν είχε πρόθεση να σκοτώσει τη 48χρονη πρώην σύζυγό του. «Όταν την ακολούθησα γύρισε και μου είπε "ήρθε ο μ......". Εκεί θόλωσα και δεν θυμάμαι τι έγινε μετά».\n«Ήθελα το μαχαίρι για να προστατευθώ από τον σύντροφο της γυναίκας μου» φαίνεται να υποστήριξε στις αρχές κατά την απολογία του ο άνδρας που δολοφόνησε την πρώην σύζυγό του στην Ιεράπετρα.\nΜάλιστα, ισχυρίστηκε πως δεν είχε ασκήσει ποτέ βία εναντίον της γυναίκας, ενώ δεν είχε πρόθεση να τη σκοτώσει.\nΕιδικότερα, όπως είπε ο 54χρονος σύμφωνα με ρεπορτάζ του ΑΝΤ1, είχε μαζί του μαχαίρι όχι επειδή είχε σχεδιάσει το έγκλημα, αλλά για να προστατευθεί από τον «οξύθυμο» σύντροφο της 48χρονης:\n«Το μαχαίρι το έχω πάντα στο μηχανάκι μου, κάτω από τη σέλα. Εκείνο το πρωί πήγα στη δουλειά της για να της πω ότι έπρεπε να φροντίσει εκείνη τα παιδιά και ότι σκόπευα να νοικιάσω σπίτι για να μείνω αλλού. Είδα ότι έφτασε στη δουλειά με τον ... και επειδή ξέρω ότι είναι νευρικός, και αν με έβλεπε να μιλάω στη Νεκταρία μπορεί να μου έκανε επίθεση, γι' αυτό πήρα το μαχαίρι μαζί μου, για την προστασία μου» είπε συγκεκριμένα.\nΣύμφωνα με τον δικηγόρο της οικογένειας του θύματος, Απόστολο Λύτρα, ο δράστης πήρε το μαχαίρι μαζί του από το σπίτι του και «πήγε να κάνει, δυστυχώς, αυτό το αποτρόπαιο έγκλημα».\nΟ καθ' ομολογίαν δολοφόνος ισχυρίστηκε πως δεν ζήλευε τη γυναίκα του:\n«Θα της έλεγα ότι θα έφευγα από το σπίτι. Θα νοίκιαζα αλλού. Δεν την ήθελα μαζί μου, να είμαστε ανδρόγυνο, από εγωισμό. Όταν την ακολούθησα γύρισε και μου είπε "ήρθε ο μ......". Εκεί θόλωσα και δεν θυμάμαι τι έγινε μετά».\nΟ συζυγοκτόνος μίλησε και για τις καταγγελίες των παιδιών του ότι κακοποιούσε σωματικά τη μητέρα τους και κάποια από τα παιδιά:\n«Με τη γυναίκα μου ζούσαμε μαζί στο ίδιο σπίτι μέχρι και πριν από επτά μήνες που έφυγε για να φροντίσει μία ηλικιωμένη. Δεν την είχα δείρει ποτέ. Δεν είχα σηκώσει χέρι πάνω της. Εγώ ήξερα ότι μένει στο σπίτι των ηλικιωμένων που φρόντιζε. Τρεις μήνες πριν φύγει από το σπίτι κατάλαβα ότι κάτι συνέβαινε».\n4 Νοεμβρίου, 17:43\nΜάλιστα, ο συζυγοκτόνος φέρεται να ζήτησε «συγγνώμη» από τα παιδιά του για ό,τι προκάλεσε και ισχυρίστηκε ότι δεν είχε πρόθεση να σκοτώσει τη μητέρα τους.


Μαραντόνα : Στο προσκήνιο το θέμα της κληρονομιάς - Simerinos.gr\nΜαραντόνα : Στο προσκήνιο το θέμα της κληρονομιάς\nO Ντιέγκο Μαραντόνα πέρασε στην αιωνιότητα, αλλά η περιουσία που δημιούργησε μέσα από τη διαδρομή του στα γήπεδα του κόσμου, παραμένει πίσω στη γη. Σύμφωνα με όσα ανέφεραν τα ΜΜΕ της Αργεντινής στις ημέρες νοσηλείας στις αρχές Νοεμβρίου, τα περιουσιακά στοιχεία του Μαραντόνα ανέρχονταν σε 275 εκατομμύρια δολάρια, συμπεριλαμβανομένων κινητών και ακινήτων.\n«Όλα όσα έχω κερδίσει θα δωρίσω και θα τα δώσω σε κάποιον άλλο όταν πεθάνω», είχε πει απευθυνόμενος στην κόρη του Τζιανίνα. «Δεν θα της αφήσω ούτε μια δεκάρα, πρέπει να γνωρίζει ότι ούτε αυτή, ούτε η αδερφή της, ούτε η μητέρα της θα έχουν τίποτα μετά το θάνατό μου. Θα αφήσω τα πάντα σε φιλανθρωπικά ιδρύματα, θα δώσουν τα χρήματά μου σε αυτούς που έχουν ανάγκη και όχι σε όποιον θέλει να με εκμεταλλευτεί.»\nΠάντως ο Λούις Βεντούρα, Αργεντινός δημοσιογράφος και φίλος του Μαραντόνα, όπως αναφέρει η ιταλική ιστoσελίδα calcioefinanza, λίγες ώρες μετά το θάνατο του διάσημου Αργεντινού, εξήγησε ότι τα χρήματα είχαν «μερικώς σπαταληθεί» λόγω των «τρύπιων» χεριών του και, σε μεγάλο βαθμό, κλαπεί «από εκείνους που τον περιβάλλουν για να τον παραπλανήσουν και να αδειάσουν τις τσέπες του».\nΠροηγούμενο άρθροΠεριστατικό βίας αλά Φλουντ στο Παρίσι – Ξυλοκόπησαν έγχρωμο Γάλλο


Ευρημα που ίσως δείχνει από τι προκλήθηκε το χτεσινό φρικτό τροχαίο - OΛΑ ΘΕΣΣΑΛΟΝΙΚΗ !!! Ευρημα που ίσως δείχνει από τι προκλήθηκε το χτεσινό φρικτό τροχαίο | OΛΑ ΘΕΣΣΑΛΟΝΙΚΗ !!!\nΕυρημα που ίσως δείχνει από τι προκλήθηκε το χτεσινό φρικτό τροχαίο\nΑυτόπτης μάρτυρας αναφέρει πως όταν τον προσπέρασε η Πόρσε δεν αντιλήφθηκε να είχε κάποιο πρόβλημα το αυτοκίνητο, ούτε με τα λάστιχα, ούτε με τον κινητήρα. Το μόνο που επισημαίνει και είναι βέβαιος είναι πως η Πόρσε πριν καρφωθεί πάνω στο σταθμευμένο αυτοκίνητο και σκορπίσει τον θάνατο, όσο κινούνταν στην Εθνική οδό Αθηνών - Λαμίας είχε αναπτύξει ιλιγγιώδη ταχύτητα.\nOΛΑ ΘΕΣΣΑΛΟΝΙΚΗ !!!: Ευρημα που ίσως δείχνει από τι προκλήθηκε το χτεσινό φρικτό τροχαίο


Νίκος Καζαντζάκης. Ο κοσμοπαρωρίτης. Έκδοση - Art22\nΤο βιβλίο «Νίκος Καζαντζάκης. Ο κοσμοπαρωρίτης», παρουσιάζεται στην Πινακοθήκη Γκίκα την Παρασκευή 16 Φεβρουαρίου στις 7 το απόγευμα. Ο πλούσιος και καλαίσθητος τόμος αποτελεί συνοδευτική έκδοση της ομότιτλης σπονδυλωτής έκθεσης που φιλοξενείται στο Μουσείο Μπενάκη, στο πλαίσιο του «Έτους Νίκου Καζαντζάκη».\nΗ έκδοση, με την επιστημονική επιμέλεια του Νίκου Μαθιουδάκη, προϊόν συνεργασίας του Μουσείου Μπενάκη και των Εκδόσεων Καζαντζάκη, φιλοδοξεί να αποτελέσει σημείο αναφοράς στην καζαντζακική βιβλιογραφία με διττό τρόπο. Αφενός σκιαγραφώντας την πορεία και τον κόσμο του συγγραφέα μέσα από ένα εξαιρετικά πλούσιο φωτογραφικό-τεκμηριωτικό υλικό (προερχόμενο από τις Εκδόσεις Καζαντζάκη και το Μουσείο Νίκου Καζαντζάκη) και αφετέρου συγκεντρώνοντας ένα corpus κειμένων έγκυρων μελετητών της ζωής και του έργου του, αλλά και της νεοελληνικής λογοτεχνίας.\nΓια την έκδοση θα μιλήσουν: Χριστίνα Ντουνιά, Καθηγήτρια Νεοελληνικής Φιλολογίας, Πανεπιστήμιο Αθηνών (ΕΚΠΑ) Θανάσης Αγάθος, Επίκουρος καθηγητής Νεοελληνικής Φιλολογίας, Πανεπιστήμιο Αθηνών (ΕΚΠΑ), Νίκος Μαθιουδάκης, Δρ Υφογλωσσολογίας, Επιστημονικός Σύμβουλος Εκδόσεων Καζαντζάκη, επιμελητής της έκδοσης. Συντονισμός: Δημήτρης Αρβανιτάκης, Ιστορικός, Υπεύθυνος Εκδόσεων Μουσείου Μπενάκη\nπαρουσίαση βιβλίου Παρασκευή, 16 Φεβρουαρίου, 19.00\nΏρες λειτουργίας της Πινακοθήκης: Τετάρτη, Πέμπτη, Παρασκευή Σάββατο: 10.00-18.00, Κυριακή, Δευτέρα, Τρίτη: Κλειστά.\nΤΕΧΝΗ ΣΤΟ ΔΗΜΟΣΙΟ ΧΩΡΟ – Σεμινάριο


Γιατί να υπάρχει πολιτική ισότητα των κοινοτήτων; Γιατί να εξισωθεί η πλειοψηφία με τη μειοψηφία; - Θέλουμεν Ομοσπονδία - We Want Federation - Federasyon İstiyoruz!\nΗ πολιτική ισότητα των δύο κοινοτήτων είναι συνυφασμένη με τη σύγχρονη ιστορία της Κύπρου. Η επίσημη αποδοχή από την ε/κ κοινότητα της πολιτικής ισότητας χρονολογείται από το 1957-58, όταν άρχισε να συζητείται η κυπριακή ανεξαρτησία, ενώ από το 1959 υπάρχει στη Συνθήκη Εγκαθίδρυσης της Κυπριακής Δημοκρατίας (Κ.Δ.), την οποία και πολιτικά και νομικά ίδρυσαν οι Ε/κ και οι Τ/κ ως δυο ισότιμες κοινότητες. Η πολιτική ισότητα των δύο κοινοτήτων εκφράζεται στο Σύνταγμα της Κ.Δ. με τις διπλές θέσεις σε όλα τα σημαντικά αξιώματα, περιλαμβανομένης της εκτελεστικής εξουσίας με το βέτο του Τ/κ αντιπροέδρου. Από το 1964, μετά την αποχώρηση/εκδίωξη της τ/κ κοινότητας από την Κ.Δ., η πολιτική ισότητα επαναβεβαιώνεται από τη διεθνή κοινότητα ως κεντρικό συστατικό της επιδιωκόμενης λύσης και υιοθετείται στα σχετικά ψηφίσματα του Συμβουλίου Ασφαλείας.\nΟι Τ/κ είναι, λοιπόν, μειοψηφία με πληθυσμιακούς/δημογραφικούς όρους αλλά όχι «μειονότητα», όρος που παραπέμπει αποκλειστικά σε ζητήματα πολιτιστικής αυτονομίας. Οι Τ/κ είναι κοινότητα, πολιτικά ισότιμη με την ε/κ, και αυτό εκφράζεται με τις διάφορες ποσοστώσεις για συμμετοχή τους σε θέσεις σε δημόσια σώματα και υπηρεσίες. Αυτό σημαίνει και σήμερα ό,τι σήμαινε και το 1960: την αναγκαιότητα της συναίνεσης και συμμετοχής της τ/κ κοινότητας στη λήψη όλων των σημαντικών αποφάσεων. Ότι, δηλαδή, δεν μπορεί να αποφασίζει η ε/κ κοινότητα αγνοώντας την τ/κ και ότι χρειάζεται συμμετοχή από πολιτικές δυνάμεις και στις δυο κοινότητες για να παρθούν αποφάσεις. Άρα, θα χρειάζεται διακοινοτική συναίνεση στη βάση πολιτικών κριτηρίων. Αυτό είναι απαραίτητο και λόγω του μεγάλου μεγέθους της τ/κ μειοψηφίας και λόγω της ιστορίας της δια-κοινοτικής σύγκρουσης. Να μην μπορεί κάποια συγκυριακή ε/κ πλειοψηφία π.χ. να αποφασίζει ερήμην και σε βάρος της τ/κ κοινότητας.


Tη Σχολή Εθνικής Ασφάλειας επισκέφθηκε ο Αρχηγός της ΕΛΑΣ\nΑρχική σελίδαΕθνική ΑσφάλειαTη Σχολή Εθνικής Ασφάλειας επισκέφθηκε ο Αρχηγός της ΕΛΑΣ\nΟ Αρχηγός της Ελληνικής Αστυνομίας Αντιστράτηγος Μιχαήλ Καραμαλάκης, επισκέφθηκε χθες, Πέμπτη 24 Φεβρουαρίου 2022, τους σπουδαστές της Σχολής Εθνικής Ασφάλειας.\nΤον κ. Αρχηγό υποδέχτηκαν ο Διοικητής της Αστυνομικής Ακαδημίας, Υποστράτηγος Εμμανουήλ Δασκαλάκης και η Διοικητής της Σχολής Εθνικής Ασφάλειας, Ταξίαρχος Σοφία Λαμπροπούλου.\nΣτην ομιλία του ο κ. Αρχηγός αναφέρθηκε στις σύγχρονες προκλήσεις που καλείται να διαχειριστεί η Ελληνική Αστυνομία, στο σχέδιο δράσεων για τα έτη 2020-2025, καθώς και στο σημαντικό ρόλο που διαδραματίζει η Σχολή Εθνικής Ασφάλειας στην επιμόρφωση των στελεχών του Σώματος.\nΕιδικότερα, μεταξύ άλλων, τόνισε «…Η διακλαδικότητα και το υψηλό επίπεδο μετεκπαίδευσης και μετεπιμόρφωσης της Σχολής γίνεται εμφανές, αρχικά, από τη δική σας συμμετοχικότητα και το σύνθετο των Υπηρεσιών εκ των οποίων προέρχεστε…\n…27 στελέχη υψηλού επιπέδου μετεκπαιδεύεστε, βελτιστοποιώντας το γνωστικό σας επίπεδο με επιπρόσθετες επιστημονικού και ακαδημαϊκού ενδιαφέροντος γνώσεις στον τομέα της εσωτερικής ασφάλειας, οι οποίες ενισχύουν τη φαρέτρα σας και μελλοντικά θα σας προσφέρουν προσωπική και επαγγελματική εξέλιξη και ιεραρχική ανέλιξη…\n…Σε ένα ευμετάβλητο διεθνές διπλωματικό διακρατικό πεδίο στον 21ο αιώνα και με δυνητικές γεωστρατηγικές αλλαγές σε πολλαπλά επίπεδα, το συγκεκριμένο μεταπτυχιακό πρόγραμμα στοχεύει στο να σας καθιστά ικανούς και αυτάρκεις πολυπλεύρως, ώστε να αποτελέσετε ολοκληρωμένες προσωπικότητες με γνώσεις πολιτικών επιστημών, που θα δύνανται να καθορίζουν και να χαράσσουν ορθές γεωστρατηγικές πολιτικές με το βέλτιστο εθνικό αποτέλεσμα.\nΑνάλογης μορφής διαχείρισης κρίσιμων περιστατικών ήταν, αλλά και συνεχίζει ως υπαρκτή να είναι, και η ασύμμετρη απειλή μαζικής εισόδου παράτυπων μεταναστών από τα ανατολικά σύνορα της Χώρας, που κλήθηκε να αντιμετωπίσει η χώρα μας και κατά την οποία η Ελληνική Αστυνομία είχε μία άμεση και αποτελεσματική παρουσία…\n…Η παγκόσμια πανδημία του κορωνοϊού και οι ανθρωπιστικές και κοινωνικές συνέπειες, που αυτή επέφερε διεθνώς, επηρέασε τη χώρα μας, με αποτέλεσμα η διαχείρισή της να λαμβάνει εθνικές διαστάσεις…\n…η Ελληνική Αστυνομία κλήθηκε να αντιμετωπίσει επιτυχώς και συνεχίζει να αντιμετωπίζει τη συγκεκριμένη πανδημία με το σύνολο του προσωπικού της σε διαρκή επαγρύπνηση και με το μεγαλύτερο μέρος των πόρων της διαθέσιμο…\n…Το σύνολο των στρατηγικών προτεραιοτήτων έχουν μία κοινή στόχευση τη διασφάλιση και προστασία των πολιτών, τη δημιουργία ασφαλών πολιτών οι οποίοι εμπιστεύονται την Ελληνική Αστυνομία και το έργο που επιτελεί, και αισθάνονται ότι το κράτος και η πολιτεία είναι δίπλα τους…\n…αναλήφθηκαν πρωτοβουλίες σε συνέργεια με τα συναρμόδια Υπουργεία Ψηφιακής Διακυβέρνησης, Δικαιοσύνης και Εθνικής Άμυνας για την ηλεκτρονική διακίνηση των προς επίδοση ποινικών, διοικητικών και στρατολογικών εγγράφων, απεμπλέκοντας το Σώμα από το έργο αυτό, αποδεσμεύοντας άμεσα εκατοντάδες αστυνομικούς από την επίδοση περίπου 1,5 εκ εγγράφων.\nΕπιπρόσθετα, έχει ήδη δρομολογηθεί και η θέσπιση πραγματοποίησης ποινικών δικών μέσω εικονο-τηλεδιασκέψεων, για την αποφυγή αφενός των μεταγωγών και αφετέρου των μετακινήσεων αστυνομικών για να εξεταστούν ως μάρτυρες σε αυτές…\n…Επιπλέον, ένα σύνολο υπηρεσιών απευθυνόμενες τόσο προς τον πολίτη όσο και στο εσωτερικό διοικητικό έργο, έχουν ήδη ψηφιοποιηθεί, επιτυγχάνοντας αφενός τη μη αναγκαιότητα προσέλευσης των πολιτών στις Αστυνομικές Υπηρεσίες, αφετέρου την διευκόλυνση του έργου των αστυνομικών…\n…Βασικό εργαλείο για την υλοποίηση κάθε σχεδιασμού μας είναι η ευρεία χρήση των ψηφιακών εργαλείων, που έχουμε στη διάθεσή μας και τα οποία είναι απαραίτητα για τη βέλτιστη ποσοτική και ποιοτική απόδοση κατά την επιτέλεση του έργου μας…\n…Συντελεστής επίτευξης επιχειρησιακής ετοιμότητας είναι η επένδυση στην αναβάθμιση του υλικοτεχνικού εξοπλισμού του Σώματος, των μέσων και των ατομικών εφοδίων του προσωπικού…\n…Πάγια βασική ανάγκη της επιχειρησιακής μας ετοιμότητας και αποτελεσματικότητας συνιστά η ανανέωση του στόλου μας…\n…Η Ελληνική Αστυνομία ως ο κατεξοχήν φορέας που εγγυάται την εσωτερική ασφάλεια, και με την εφαρμογή ορθών μοντέλων αστυνόμευσης, δομείται πλέον σε ένα ισχυρό διοικητικά και επιχειρησιακά σύστημα, που μπορεί να ανταποκριθεί με εγγυήσεις επαγγελματισμού και εχέγγυα αξιοπιστίας σε οποιασδήποτε μορφής κρίσιμων περιστατικών και να τα διαχειριστεί με συνέπεια και επαρκώς σε συνεργασία με όλους τους συναρμόδιους φορείς…\n…Χρέος μας η ενδυνάμωση της εσωτερικής ασφάλειας της Χώρας μας και η κοινωνική ισορροπία και συνοχή. Η θωράκιση της Εθνικής Ασφάλειας θα επέλθει με τη στενή συνεργασία των συναρμόδιων φορέων και την εφαρμογή μοντέλων, ευρωπαϊκών και διεθνών, τα οποία θα προσδώσουν επιπλέον κύρος στην εθνική μας προσπάθεια και θα δημιουργήσουν ερείσματα για την ύψωση του εθνικού μας κύρους με τη συμβολή όλων των στελεχών μας…»\nΤην ομιλία παρακολούθησαν επίσης ο Διοικητής της Σχολής Αξιωματικών Ελληνικής Αστυνομίας, Ταξίαρχος Ιωάννης Τζουβάνας, ο Υποδιοικητής της Σχολής Αξιωματικών Ελληνικής Αστυνομίας, Αστυνομικός Διευθυντής Αθανάσιος Δημητρίου, ο Διοικητής της Σχολής Μετεκπαίδευσης και Επιμόρφωσης Ελληνικής Αστυνομίας, Αστυνομικός Διευθυντής Βασίλειος Σαλούκας και ο Υποδιοικητής της Σχολής Εθνικής Ασφάλειας, Αστυνομικός Διευθυντής Γεώργιος Γκρίζης.\nΤο εκπαιδευτικό πρόγραμμα της 25ης εκπαιδευτικής σειράς, διάρκειας 7 μηνών (20-09-2021 έως 15-04-2022), παρακολουθούν 27 σπουδαστές, εκ των οποίων 19 προέρχονται από την Ελληνική Αστυνομία, ένας από την Αστυνομία της Κύπρου, 2 από το Γενικό Επιτελείο Εθνικής Άμυνας, 2 από το Πυροσβεστικό Σώμα, ένας από το Λιμενικό Σώμα - Ελληνική Ακτοφυλακή και 2 Πολιτικοί Υπάλληλοι από Υπουργεία και Υπηρεσίες του ευρύτερου Δημόσιου τομέα.\nΕπισημαίνεται, ότι η Σχολή Εθνικής Ασφάλειας της Αστυνομικής Ακαδημίας είναι διακλαδικού χαρακτήρα, παρέχοντας μεταπτυχιακές σπουδές σε θέματα που αφορούν στις Διακρατικές και Διεθνείς Σχέσεις, τους Διεθνείς Οργανισμούς, το Ευρωπαϊκό και Διεθνές Δίκαιο, την Κρατική Ασφάλεια, την εφαρμογή της Διοικητικής Επιστήμης και Πρακτικής στη Δημόσια Διοίκηση, τη Δημόσια Ασφάλεια και τη Διαχείριση Κρίσεων, την Πολιτική και Διπλωματική Ιστορία.\nΑρχηγός Αστυνομία Εθνική Ασφάλεια


O 60άρης Σβάμπ! | PAOKVoice\nΤην δεύτερη του σεζόν στον ΠΑΟΚ διανύει ο Στέφαν Σβαμπ, που έχει καταφέρει να κερδίσει θέση στο βασικό σχήμα από πρώτη στιγμή.\nΑπό το καλοκαίρι του 2020 μέχρι και σήμερα, ο Αυστριακός μέσος, έχει καταγράψει 58 συμμετοχές, και πλησιάζει τον αριθμό ορόσημο των 60.\nΜε τον Δικέφαλο κατέκτησε και τον πρώτο τίτλο της καριέρας του, στον περσινό τελικό Κυπέλλου με τον Ολυμπιακό στο ΟΑΚΑ.\nΤις άκουσε όλη η Δράμα\nΤα εισιτήρια για Κοπεγχάγη!


Μπαρτζιώκας Αθανάσιος -Υποψήφιος Βουλευτής Νομού Τρικάλων με τη «Δημιουργία Ξανά» - TRIKALANEWS\nΑρχική » Blog » Μπαρτζιώκας Αθανάσιος -Υποψήφιος Βουλευτής Νομού Τρικάλων με τη «Δημιουργία Ξανά»\nΜε μεγάλη μου χαρά σας ανακοινώνω την υποψηφιότητά μου στις επικείμενες εθνικές εκλογές της 7ης Ιουλίου 2019 με το κόμμα "Δημιουργία Ξανά", το μόνο κόμμα αυτή την στιγμή στη χώρα μας με καθαρά φιλελεύθερο και φιλοευρωπαϊκό προσανατολισμό που μάχεται για μια Ελλάδα χωρίς τον πελατειακό κρατισμό που καταδυναστεύει κάθε δημιουργική προσπάθεια προόδου.\n1). Να υπάρχει το ψηφοδέλτιο της "Δημιουργίας Ξανά" στο νομό μας έτσι ώστε οι λίγοι γνήσιοι φιλελεύθεροι που δεν θέλουν να ψηφίσουν το <<μη χείρον>> να έχουν δικαίωμα στην επιλογή\nΦιλελεύθερες, φιλοευρωπαϊκές και μεταρρυθμιστικές προτάσεις έχουν τα περισσότερα κόμματα στο πρόγραμμά τους. Ειδικά τα τρία μεγαλύτερα. Ποιος ο λόγος που δεν μπορούν να κάνουν πράξη τα όσα υπόσχονται και γιατί κάποιος πρέπει να στηρίξει τη "Δημιουργία Ξανά";\nΣε αυτές τις εκλογές στηρίξτε τη "Δημιουργία Ξανά" για να μην πάει χαμένη για μία ακόμη φορά η ψήφος σας. Για να μην ξαναψηφίζετε σε τέσσερα χρόνιαέναν άλλον που θα διώξει αυτόν και μετά τον επόμενο που θα έρθει με τη σειρά του να μας σώσει από τον προηγούμενο.\nΜπορεί κάποιος να διαβάσει τις θέσεις της "Δημιουργίας Ξανά" στο site www.dimiourgiaxana.gr


Alex Rodriguez: Αποκαλύπτει γιατί μένει ξύπνιος τα βράδια μετά το χωρισμό του\nAlex Rodriguez: Αποκαλύπτει γιατί μένει ξύπνιος τα βράδια μετά το χωρισμό του από την JLo\nO Alex Rodriguez πρόσφατα αναγκάστηκε να παρακολουθήσει την επανασύνδεση της πρώην αρραβωνιστικιάς του, με τον πρώην αγαπημένο της.\n20 ΜΑΪ́ΟΥ 21 - 18:06\nO Alex Rodriguez πρόσφατα αναγκάστηκε να παρακολουθήσει την επανασύνδεση της πρώην αρραβωνιστικιάς του, Jennifer Lopez, με τον πρώην αγαπημένο της, Ben Affleck και σαν να μην έφτανε αυτό, υπάρχει και κάτι ακόμα που του δημιουργεί εφιάλτες.\nΟ πρώην παίκτης του NFL επικοινώνησε με τους θαυμαστές του μέσω του προσωπικού του λογαριασμού στο Instagram για να μιλήσει σχετικά με το τι είναι αυτό που τον απασχολεί τελευταία.\nΟ Arod, δημοσίευσε μια συνέντευξη με τον πρώην επαγγελματία του baseball, David Ortiz στην οποία και μίλησε ανοιχτά για τις εξελίξεις στο άθλημα και τον φόβο που τον διακατέχει ακόμα για τον αντίπαλό του απο τους Boston Red Sox.\nΣυγκεκριμένα είπε: “Έχω ακόμη εφιάλτες με τον Big Papi @davidortiz να κρατάει το ρόπαλο του baseball στα χέρια του. Προτιμώ να τον βλέπω να κρατάει μια μπύρα @presidenteUSA.”\nΟι θαυμαστές του, λάτρεψαν αυτή την απο κοινού τους εμφάνιση, παροτρύνοντάς τους να κάνουν το δικό τους show μαζί.\nΗ συνέντευξη που έδωσε ο Alex Rodriguez για το κανάλι του στο Youtube, είναι ίσως ενα διάλειμμα απο την προσωπική του ζωή.\nΛέγεται ότι ο ίδιος σοκαρίστηκε όταν η πρώην σύντροφός του Jennifer Lopez, επανενώθηκε με τον Ben Affleck και ο χωρισμός του κατέκλυσε το μυαλό του.\nΟ Alex έκανε πρόσφατα μια δήλωση που συνόδευε μια φωτογραφία του παρέα με τις κόρες του, Ella και Natasha. Μέσω των μέσων κοινωνικής δικτύωσης, ο ARod δημοσίευσε μια οικογενειακή φωτογραφία στο τραπέζι του σπιτιού τους, όμως πολλοί θαυμαστές του δεν μπορούσαν να μην παρατηρήσουν τις τρεις κενές θέσεις στο τραπέζι αλλά και το βλέμμα στα πρόσωπα των παιδιών που υποδήλωναν παράπονο.\n“Δείπνο με τα κορίτσια μου #DaddyDinnerDate”, έγραψε κάτω απο τη φωτογραφία, οπου ο Alex σέρβιρε ένα απο τα κορίτσια του, την ώρα που η άλλη κόρη του έπαιζε στο κινητό της τηλέφωνο.\nΠολλοί απο τους θαυμαστές του Alex Rodriguez, τον συγχαίρουν για τις προσπάθειές του, ενώ άλλοι θεώρησαν πως η φωτογραφία υποδήλωνε κάποια ένταση.\nΠΕΡΙΣΣΟΤΕΡΑ ΓΙΑ ALEX RODRIGUEZ, JENNIFER LOPEZ


Ο ουρανός και οι πλανήτες αυτή την εβδομάδα, απο 26-10 έως και 1-11 - ΠΛΑΝΗΤΑΡΙΟ Θεσσαλονίκης\nΑρχική/Ο ΟΥΡΑΝΟΣ ΤΗΣ ΕΒΔΟΜΑΔΑΣ/Ο ουρανός και οι πλανήτες αυτή την εβδομάδα, απο 26-10 έως και 1-11\nΗ Αφροδίτη πέρασε 1,1° νότια του Δία στις 4 το πρωί της Δευτέρας. Η εντυπωσιακή σύνοδος των δυο πλανητών συνεχίζεται και το πρωί της Τρίτης, με την απόστασή τους να αυξάνεται λίγο. Το ζευγάρι φαίνεται τόσο ψηλά στον ουρανό! Κατά μια ενδιαφέρουσα σύμπτωση, η Αφροδίτη φθάνει σε μέγιστη αποχή σήμερα, 46° δυτικά του Ήλιου, και είναι περίπου 25° πάνω από τον ορίζοντα κατά το λυκαυγές. Ο Άρης ωχριά σε σύγκριση με τους άλλους δύο πλανήτες και εμφανίζεται 3,5° κάτω από αυτούς.\nΗ Σελήνη φτάνει σε περίγειο, το πλησιέστερο σημείο της τροχιάς της γύρω από τη Γη, στις 4 μ.μ. Τότε βρίσκεται 358.463 χιλιόμετρα μακριά από εμάς.\nΠανσέληνος στις 2:08 μ.μ. Με τη δύση του Ηλίου το φεγγάρι ανατέλλει, στον αστερισμό του Κριού. Τα δύο ή τρία λαμπρότερα αστέρια του Κριού παρατάσσονται περίπου οριζόντια. Το πιο λαμπρό, ο Χαμάλ (στα αριστερά), είναι ένας πορτοκαλής γίγαντας. Στις αρχές του φθινοπώρου η πανσέληνος ανατέλλει περίπου μισή ώρα αργότερα κάθε βράδυ, ενώ τις υπόλοιπες εποχές του χρόνου αυτή η καθυστέρηση είναι γύρω στα 50 λεπτά .\nΤο πρωινό θέαμα των πλανητών συνεχίζει να εξελίσσεται, καθώς οι τρεις λαμπροί πλανήτες αλλάζουν θέσεις ο ένας σε σχέση με τον άλλο. Σήμερα το πρωί ο Άρης και ο Δίας απέχουν μεταξύ τους 4,5° και η Αφροδίτη είναι ανάμεσά τους.\nΗ Σελήνη, σε φθίνουσα φάση, θα αποκρύψει τον λαμπρό Αλντεμπαράν πριν από τα μεσάνυχτα απόψε και για λίγο περισσότερο από μια ώρα. Οι κάτοικοι σε ολόκληρη την Ευρώπη και τη βόρεια Ασία θα δουν το φαινόμενο αυτό. Δείτε σε προσομοίωση πώς θα μοιάζει η απόκρυψη:\nΟ διαμέτρου τετρακοσίων μέτρων αστεροειδής 2015 TB145 περνάει κοντά από τη Γη, σε απόσταση ίση με το 1,3 της απόστασης Γης-Σελήνης. Θα φτάσει σε 10ο και 11ο μέγεθος καθώς θα διασχίζει τον βόρειο ουρανό. Δεν υπάρχει περίπτωση να συγκρουστεί με τη Γη, παρά τα όσα ακούγονται και γράφονται στα ΜΜΕ και το διαδίκτυο. Δείτε αναλυτικό χάρτη:\nΤο πρωί της 31ης η Αφροδίτη έχει απομακρυνθεί από τον Δία και βρίσκεται σε πορεία συνόδου με τον Άρη.\nΟ Άρης απέχει από την Αφροδίτη 1,1° και έχει το 1/250 της λαμπρότητάς της. Η πιο κοντινή τους απόσταση θα είναι 0,7° ή 0,8°, τα πρωινά της Δευτέρας και Τρίτης, 2 και 3 Νοεμβρίου, αντίστοιχα.\nΟ αστεροειδής Εστία (4 Vesta) έφτασε σε αντίθεση πριν από ένα μήνα και παραμένει ένας εύκολος στόχος όλο τον Οκτώβριο. Θα χρειαστείτε κιάλια ή ένα τηλεσκόπιο, για να δείτε το αντικείμενο μεγέθους 6,8, το οποίο βρίσκεται στον αστερισμό του Κήτους. Για να το βρείτε, πρώτα εντοπίστε το 2ου μεγέθους βήτα (β) του Κήτους και στη συνέχεια κατευθύνετε τα κιάλια σας 10° προς τα βόρεια-βορειοδυτικά στο μεγέθους 3,5 γιώτα (ι) του Κήτους. Η Vesta είναι τώρα το λαμπρότερο αντικείμενο ακριβώς νότια και λίγο δυτικά του γιώτα.\nΤο κρύο φθινοπωρινό πρωινό της Δευτέρας, 26 Οκτωβρίου, ο Δίας, η Αφροδίτη και ο αμυδρότερος Άρης βρέθηκαν σε μια πολύ όμορφη σύνοδο και σε ασυνήθιστα μεγάλο ύψος, στον ανατολικό ουρανό.\nΟ Ερμής έχει μέγεθος -0,9 αλλά είναι χαμηλά στα ανατολικά. Κοιτάξτε 45 λεπτά πριν από την ανατολή του Ήλιου, πολύ πιο κάτω από τους τρεις πλανήτες, Αφροδίτη, Άρη και Δία. Θα βρεθεί όλο και χαμηλότερα από μέρα σε μέρα.\nΗ Αφροδίτη, ο Άρης και ο Δίας βρίσκονται σε σύνοδο πριν και κατά τη διάρκεια του λυκαυγούς. Η Αφροδίτη είναι η πιο λαμπρή (-4,5). Ο Δίας έχει μέγεθος -1,8, και ο Άρης, πιο κοντά στον Δία, είναι πολύ πιο αμυδρός, στο +1,7.


Μήτογλου: «Ανυπομονώ να βρεθώ στο Μιλάνο και να βοηθήσω την ομάδα να κερδίζει» (vid) | Gazzetta\nΜήτογλου: «Ανυπομονώ να βρεθώ στο Μιλάνο και να βοηθήσω την ομάδα να κερδίζει» (vid)\nΓιώργος Κούβαρης 28 Ιουνίου 2021 - 16:42\nΟ Ντίνος Μήτογλου έστειλε από τον... Καναδά το πρώτο του μήνυμα ως παίκτης της Αρμάνι Μιλάνο.\nΟ 25χρονος διεθνής φόργουορντ, ναι μεν έχει μπροστά του την μεγάλη πρόκληση του Προολυμπιακού τουρνουά, αλλά παράλληλα έχει στο πίσω μέρος του μυαλό του και τη νέα σεζόν με τη φανέλα της Αρμάνι Μιλάνο.\nΑπό την Βικτόρια του Καναδά όπου βρίσκεται με την Εθνική Ελλάδας, έστειλε το δικό του μήνυμα ως παίκτης της Αρμάνι, λέγοντας χαρακτηριστικά: «Γεια σας φίλοι της Ολίμπια. Είμαι ο Ντίνος Μήτογλου και είμαι ενθουσιασμένος για το νέο κεφάλαιο στην καριέρα μου. Ανυπομονώ να βρεθώ στο Μιλάνο και να βοηθήσω την ομάδα να κερδίζει...»\nHi Dinos, we’re ready! #insieme #WelcomeDinos @D_Mitoglou pic.twitter.com/VaFRuMqaA2


Ο Όλυμπος στα βήματα των αρχαίων θεών, η Θεσσαλονίκη ως κέντρο της ελληνικής κρουαζιέρας και ο πολιτισμός ως μοχλός ανάπτυξης, είναι οι τρεις βασικές θεματικές διαδρομές – εμπειρίες, που περιλαμβάνει το πρόγραμμα τουριστικής προβολής της Περιφέρειας Κεντρικής Μακεδονίας για το επόμενο χρονικό διάστημα. Ειδικότερα θα προτείνονται μέσω διαδραστικών χαρτών διαδρομές εμπειριών με πληροφορίες για τα σημεία ενδιαφέροντος και θα δημιουργηθούν εφαρμογές για φορητές συσκευές με αντίστοιχες λειτουργίες. Πάνω στους άξονες αυτούς θα εκπονηθεί συγκεκριμένη μελέτη που θα εξειδικεύει τις ενέργειες για την ενίσχυση του τουρισμού στην Κεντρική Μακεδονία, ενώ θα αποτυπώνει την υφιστάμενη κατάσταση και θα συνθέτει την τουριστική ταυτότητα της περιοχής.\nΑλεξανδρούπολη: ημερίδα για την ποιότητα του ελληνικού βαμβακιού


On 8 Ιανουαρίου, 2020 4:00 μμ\nΑυτή την εβδομάδα, μη χάσετε τις ταινίες στις αίθουσες του Φεστιβάλ Θεσσαλονίκης.\nΤο ντοκιμαντέρ Περιπλανώμενος σεφ που ακολουθεί τον διάσημο σεφ Jiho Im στη μεγαλύτερη πρόκληση της ζωής του: να δημιουργήσει μέσα σε μόλις 24 ώρες 108 νέα πιάτα (αίθουσα Τζον Κασσαβέτης – Τετάρτες στο Λιμάνι με το CineDoc).\nΟ Γκριντς – Kids Love Cinema\nΣκηνοθεσία: Λεβάν Ακίν / Levan Akin. Σενάριο: Levan Akin. Με τους: Levan Gelbakhiani, Bachi Valishvili, Ana Javakishvili. Έγχρωμη, 113′.\nΣκηνοθεσία: Εμίν Αλπέρ / Emin Alper . Σενάριο: Emin Alper. Με τους: Cemre Ebüzziya, Ece Yüksel, Helin Kandemir, Müfit Kayacan, Kayhan Açikgöz, Kubilay Tunçer. Έγχρωμη, 108′.\nΣκηνοθεσία: Μπέρτραντ Μάντικο / Bertrand Mandico. Σενάριο: Bertrand Mandico. Με τους: Pauline Lorillard, Vimala Pons, Diane Rouxel. Ασπρόμαυρη / Έγχρωμη, 100′.\nΠεριπλανώμενος σεφ / The Wandering Chef – Τετάρτες στο Λιμάνι με το CineDoc\n“Βρέθηκε στο λάθος μέρος τη λάθος στιγμή” λέει o δικηγόρος της οδηγού για τον θάνατο του οπαδού\nΟ Δ. Καλαμαριάς συγκεντρώνει τα χριστουγεννιάτικα δέντρα για ανακύκλωση


HellasFM - Επιμήκυνση των δανείων του πρώτου Μνημονίου στα 70 χρόνια ζητά η Ελλάδα\nDec 2, 2021, 23:17\nΕπιμήκυνση των δανείων του πρώτου Μνημονίου στα 70 χρόνια ζητά η Ελλάδα\nkouroupakis 04 May 2014\nΤο θέμα για την ελάφρυνση του ελληνικού χρέους θα θέσει επίσημα στο Eurogroup της Δευτέρας o υπουργός Οικονομικών Γιάννης Στουρνάρας, επισημαίνοντας ότι η Ελλάδα εκπλήρωσε τις δεσμεύσεις της αναφορικά με το πρωτογενές πλεόνασμα.\nΟ κ. Στουρνάρας αναμένεται να ζητήσει την επιμήκυνση της διάρκειας αποπληρωμής των ελληνικών ομολόγων που κατέχουν οι δανειστές μας στα 60 ή και στα 70 χρόνια και μετατροπή του επιτοκίου τους από κυμαινόμενο σε σταθερό. Πάντως, η ευρωζώνη είναι μάλλον πιθανότερο να δεχθεί επιμήκυνση μέχρι τα 50 χρόνια.\nΣήμερα, τα δάνεια του πρώτου Μνημονίου (διμερή-GLF) ύψους 52,9 δισ. ευρώ έχουν μέση διάρκεια 17 χρόνια, ενώ τα δάνεια του δεύτερου Μνημονίου (από το EFSF) ύψους 133,6 δισ. ευρώ έχουν μέση διάρκεια 30 χρόνια.\nΗ ελληνική πλευρά εκτιμά ότι το Eurogroup θα αναθέσει στην ομάδα των τεχνοκρατών εκπροσώπων των υπουργών Οικονομικών (EuroWorking Group) να διαμορφώσει σενάρια που θα συζητηθούν σε επόμενες συνεδριάσεις των υπουργών Οικονομικών, ενώ ο ορίζοντας για τη λήψη αποφάσεων τοποθετείται μετά το καλοκαίρι. Ωστόσο, η κυβέρνηση έχει έτοιμες τις θέσεις της, οι οποίες κινούνται στους εξής άξονες:\nΗ μετατροπή του κυμαινόμενου επιτοκίου σε σταθερό, ακόμη και αν χρειαστεί να αυξηθεί οριακά θα είναι ένα πολύ καλό σενάριο για την Ελλάδα. Σήμερα, στα διμερή δάνεια το κυμαινόμενο επιτόκιο είναι περίπου 0,8% (τρίμηνο Euribor + 0,50%), αλλά αναμένεται να αυξηθεί κατά μία ή και δύο ποσοστιαίες μονάδες τα επόμενα 3-5 χρόνια, λόγω της αύξησης του επιτοκίου του ευρώ, επιβαρύνοντας σημαντικά το κόστος εξυπηρέτησης του χρέους. Θετικά θα μπορούσε να επιδράσει και η αύξηση της περιόδου χάριτος για τις πληρωμές τόκων κατά 10 ή και 20 χρόνια, ανάλογα με την επιμήκυνση της αποπληρωμής των ομολόγων (17 χρόνια το πιθανότερο).


Ο γέροντας Παϊσιος εξηγεί την Κόλαση | τρελο-Γιάννης\n← "Nτου" στην τράπεζα\n»ΧΙΛΙΑΔΕΣ ΜΙΛΙΑ ΠΡΟΣ ΤΟΝ ΤΟΠΟ ΤΗΣ ΚΑΡΔΙΑΣ» →\n02/04/2009 · 8:22 ΜΜ\nΚάποτε ένας απλός άνθρωπος παρακαλούσε τον Θεό να του δείξει πως είναι ο\nΠαράδεισος και η κόλαση.\nΈνα βράδυ λοιπόν στον ύπνο του άκουσε μια φωνή να του λέει: «Έλα, να σου\nδείξω την κόλαση».\nΒρέθηκε τότε σε ένα δωμάτιο, όπου πολλοί άνθρωποι κάθονταν γύρω από ένα\nτραπέζι και στην μέση ήταν μια κατσαρόλα γεμάτη φαγητό. Όλοι όμως οι\nάνθρωποι ήταν πεινασμένοι, γιατί δεν μπορούσαν να φάνε. Στα χέρια τους\nκρατούσαν από μία πολύ μακριά κουτάλα. Έπαιρναν από την κατσαρόλα το\nφαγητό, αλλά δεν μπορούσαν να φέρουν την κουτάλα στο στόμα τους.\nΓι’ αυτό άλλοι γκρίνιαζαν, άλλοι φώναζαν, άλλοι έκλαιγαν…\nΜετά άκουσε την ίδια φωνή να τού λέει: «Έλα τώρα να σου δείξω και τον\nΒρέθηκε τότε σε ένα άλλο δωμάτιο όπου πολλοί άνθρωποι κάθονταν γύρω από\nένα τραπέζι ίδιο με το προηγούμενο και στην μέση ήταν πάλι μια κατσαρόλα\nμε φαγητό και είχαν τις ίδιες μακριές κουτάλες. Όλοι όμως ήταν χορτάτοι\nκαι χαρούμενοι, γιατί ο καθένας έπαιρνε με την κουτάλα του φαγητό από την\nκατσαρόλα και τάιζε τον άλλον.\nΟποίος κάνει το καλό, αγάλλεται, διότι αμοίβεται με θεϊκή\nπαρηγοριά. Όποιος κάνει το κακό υποφέρει και κάνει τον επίγειο παράδεισο\nΈχεις αγάπη, καλωσύνη; Είσαι άγγελος και, όπου πας ή σταθείς μεταφέρεις\nτον Παράδεισο. Έχεις πάθη, κακία; Έχεις μέσα σου τον διάβολο και, όπου\nπας ή σταθείς, μεταφέρεις την κόλαση.


Πρώτη φορά γυναίκες και άνδρες μαζί στην ίδια κερκίδα! - Διεθνές Ποδόσφαιρο - Νέα Κρήτη\nΤώρα διαβάζετε: Πρώτη φορά γυναίκες και άνδρες μαζί στην ίδια κερκίδα!\nΗ αποκαλυπτική εμπειρία μιας δημοσιογράφου στη Σαουδική Αραβία για την κάλυψη του Ισπανικού Σούπερ Καπ, συναρπάζει\nΑυτό θα πει... πρόοδος! Για τις γυναίκες... άνοιξε μια πόρτα στη Σαουδική Αραβία, όπου μοιράστηκαν για πρώτη φορά θέση στις εξέδρες μαζί με άνδρες, προκειμένου να παρακολουθήσουν τον ημιτελικό του ισπανικού Super Cup στο «King Abdullah Sports City», ανάμεσα σε Ρεάλ Μαδρίτης και Βαλένθια (3-1), έστω κι αν ο διαχωρισμός εξακολουθεί να παραμένει εκτός γηπέδων.\nΗ «El Pais», τονίζει ότι παρά το γεγονός ότι υπάρχουν διαφορετικά γυμναστήρια, εστιατόρια ή ακόμη και τράπεζες για άνδρες και γυναίκες, το ισπανικό Super Cup, έδωσε μία μοναδική δυνατότητα στις γυναίκες, να μπορούν να επιλέξουν εκείνες την θέση και την εξέδρα που θα ήθελαν να βρίσκονται, μιας και μέχρι τώρα υπήρχαν προσδιορισμένοι χώροι... Αλλά και στο γήπεδο θα πρέπει να συνοδεύονται!\nΗ εμπειρία που καταγράφει («Η εμπειρία μιας δημοσιογράφου στη Σαουδική Αραβία»), η δημοσιογράφος Κάρμεν Τόρρες, απεσταλμένη της «Marca» στη Τζέντα για την κάλυψη του ισπανικού Σούπερ Καπ, είναι συγκλονιστική.\n«H Σαουδική Αραβία –γράφει μεταξύ άλλων- έχει αλλάξει πολύ, και δεν μπορείτε να φανταστείτε, τι επανάσταση συμβαίνει στη χώρα αυτή, εδώ κι ένα χρόνο περίπου.\nΗ αλήθεια είναι ότι πρόκειται για μια χώρα που βρίσκεται σε μια διαδικασία εκσυγχρονισμού. Έστω αργή. Πολύ αργή, αλλά που δεν παύει να είναι ένας εκσυγχρονισμός...\nΟ Μωχάμεντ Μπιν Σάλμαν, γιος του βασιλιά της Σαουδικής Αραβίας, προσπαθεί να κάνει τη χώρα του πιο δυτική. Σπούδασε στις Ηνωμένες Πολιτείες και προωθεί ένα άνοιγμα στη χώρα του.\nΓια παράδειγμα, οι γυναίκες κατάφεραν να έχουν δικαίωμα να οδηγούν αυτοκίνητο από πέρυσι. Μεταξύ των χιλιάδων αυτοκινήτων που έχω συναντήσει στις 30 ώρες μου στην Τζέντα, έχω δει μόνο μια γυναίκα στο τιμόνι. Ναι, αλλά είδα μία, σημειώνει!\nΤώρα πηγαίνουν στο πανεπιστήμιο, αν και η σχολές δεν είναι ανάμεικτες. Είναι χωρισμένες ανά φύλο.\nΥπάρχουν ακόμη και γυναίκες γιατροί, μου λένε, αλλά έπειτα συνειδητοποιώ ότι πολλοί άνδρες αρνούνται να τους μεταχειριστούν. Αλλά όμως υπάρχουν! Τώρα μπορούν να έχουν πρόσβαση και σε ακίνητα στο όνομά τους. Αλλά δεν μπορούν να ψηφίσουν. Δεν έχουν το δικαίωμα να το κάνουν και δεν ξέρουν πότε θα μπορέσουν. Δεν είναι καν ούτε ένα θέμα που σχεδιάζεται.\nΠολλές από τις γυναίκες δεν μπορούν να πάνε μόνες τους στο γιατρό ή να αποφασίσουν οι ίδιες για αυτό που τους απασχολεί. Χθες, για παράδειγμα, ζήτησα από διάφορες γυναίκες φωτογραφίες και εκείνες που ήταν με έναν άνδρα έπρεπε να του ζητήσουν την άδεια.\nΌλες τους αρνήθηκαν. Μια από αυτές ζήτησε άδεια από ένα αγόρι που δεν θα ήταν καν 10 ετών, ο οποίος είπε όχι. Ένα αγόρι. Πρέπει να ήταν ο αδελφός της.\n«Ο άνδρας αποφασίζει στην οικογένεια, μπορεί να είναι ο πατέρας, ο σύζυγος, ο αδελφός ...» μου λένε. Επίσης, συνοδεύουν τις γυναίκες στο γιατρό…\nΤο Supercopa de Espana πραγματοποιείται στην Τζέντα, την πιο ανοιχτή πόλη σε ολόκληρη τη χώρα. Υπάρχουν πολλοί ξένοι εκεί, άνθρωποι από τη Συρία, το Πακιστάν, την Ιορδανία ... που έχουν μια πιο ανοιχτή νοοτροπία.\nΜερικές φορές, αν και πολύ σπάνια, μπορείτε να δείτε τις γυναίκες ντυμένες με δυτικά ρούχα ή με το πρόσωπό τους να δείχνει λίγο. Η υπόλοιπη χώρα είναι πιο συντηρητική. Υπάρχουν θέσεις που είναι πολύ αυστηρές με τους κανόνες. Έχω δει εστιατόρια στην Τζέντα που έχουν μια ουρά για τους άνδρες και μία ουρά για τις γυναίκες. Το ίδιο συμβαίνει στις τράπεζες. Προσπαθούν να χωρίσουν τα δύο φύλα όσο το δυνατόν περισσότερο. Όταν υπάρχει λιγότερη επαφή, υπάρχουν λιγότεροι πειρασμοί.\nΟι γυναίκες δεν μπορούν να επιλέξουν τον σύζυγό τους στη Σαουδική Αραβία - αυτό αποφασίζεται από την οικογένεια. Δεν έχει λόγο στην επιλογή. Μερικοί άνδρες μπορούν να έχουν έως και τέσσερις συζύγους, παρόλο που πρέπει να συμμορφώνονται με τους κανόνες. Για παράδειγμα, δεν επιτρέπεται να παντρευτείτε ξανά και να ξεκινήσετε μια οικογένεια αν η γυναίκα σας δεν είναι έγκυος. Ωστόσο, οι γυναίκες τουρίστες επιτρέπεται να παραμείνουν σε ξενοδοχεία με τον σύντροφό τους, είτε είναι παντρεμένοι με αυτούς είτε όχι. Πριν από αυτό υπήρχε τιμωρία με ποινή φυλάκισης. Η χώρα θέλει ο τουρισμός να είναι ένας μεγαλύτερος τομέας στην οικονομία τους.\nΟι γυναίκες μπορούν να παρακολουθήσουν αγώνες στα γήπεδα μαζί με τους άνδρες και πολλοί παρακολούθησαν τον αγώνα της Ρεάλ Μαδρίτης με τη Βαλένθια την Τετάρτη το βράδυ. Πριν από λίγους μήνες, τους επιτρέπονταν να κάθονται μόνο σε ένα διαχωρισμένο τμήμα. Δεν υπάρχουν σχεδόν γυναίκες αθλητικοί συντάκτες.\nΗ θεραπεία που έλαβα ήταν καλή. Προσπαθώ να τηρήσω τους κανόνες, αλλά μερικές φορές είναι δύσκολο να μην κάνουμε ένα μόνο λάθος. Όπως όταν άγγιξα το χέρι ενός υπαλλήλου τηλεφωνικού καταστήματος για να μου δώσει ένα στυλό για να υπογράψω.\nΣημείωσα την ταλαιπωρία και τη συστολή του. Επίσης με εξέπληξε όταν ένας οδηγός με σταμάτησε στο δρόμο για να τραβήξω κάποιες φωτογραφίες.\nΑφού με σταμάτησε και με κοίταξε, έσκυψε και ζήτησε την άδειά μου. Είπα ναι. Πήρε τις φωτογραφίες και συνέχισε στο ταξίδι του, χαμογελώντας. Τούτου λεχθέντος, η Σαουδική Αραβία βρίσκεται σε διαδικασία ανοίγματος. Αλλά... θα πάρει λίγο χρόνο!\nΠηγές: Marca.com, ΑΠΕ ΜΠΕ


Doubles D'lish, Rockley - Κριτικές εστιατορίων - TripAdvisor\nRockley: Όλα τα ξενοδοχεία Κοντά στα σημεία ενδιαφέροντος\nRockley: Όλα τα εστιατόρια Rockley: Δημοφιλείς κουζίνες\nΑναζήτηση Καραϊβική›Μπαρμπάντος›Κράιστσερτς›Rockley›Εστιατόρια σε Rockley›Doubles D'lish\nΝο 7 από 15 στην κατηγορία Εστιατόρια για: Rockley €\nΝα εμφανιστούν επίσης ΧάρτηςΔορυφορικός Έχει γίνει παύση των ενημερώσεων χάρτη. Μεγεθύνετε για προβολή ενημερωμένων πληροφοριών. Επαναφορά ζουμ Γίνεται ενημέρωση του χάρτη… Επιστροφή στον χάρτη Λήψη οδηγιών Quayside Centre, Rockley, Μπαρμπάντος Ιστότοπος + Προσθήκη ωρών Βελτίωση αυτής της καταχώρισης\nHastings, Κράιστσερτς Σύνδεσμοι διαφημιζομένων * Δείτε τι λένε οι ταξιδιώτες: Βαθμολογία ταξιδιωτών Εξαιρετικό\nΑπαλοιφή όλων Doubles D'lish: Ξεκινήστε την κριτική σας Επιλέξτε μια βαθμολογία\nΕνημέρωση καταχώρισης… Doubles D'lish: Οι ταξιδιώτες που ενδιαφέρθηκαν γι' αυτό το μέρος είδαν επίσης\nRockley, Κράιστσερτς Shakers Bar & Grill\nRockley, Κράιστσερτς Miss P's\nRockley, Κράιστσερτς The Tiki Bar\nRockley, Κράιστσερτς Chillin & Grillin\nOistins, Κράιστσερτς The Good Life\nRockley, Κράιστσερτς Rockley: Όλα τα εστιατόρια (15)\nDoubles D'lish: Έχετε πάει; Μοιραστείτε τις εμπειρίες σας! Γράψτε μια κριτική\nQuayside Centre, Rockley, Μπαρμπάντος Τοποθεσία:\nΈχετε απορίες; Λάβετε απαντήσεις από το προσωπικό αυτού του χώρου (Doubles D'lish) και από προηγούμενους πελάτες.


Η Ε.Ι ΠΑΠΑΔΟΠΟΥΛΟΣ Α.Ε. στηρίζει την Έκθεση «160 χρόνια made in Greece» - Προϊόντα & Υπηρεσίες - Ειδήσεις - Νέα\nΔιεξάγεται από τις 18.01.2018 έως τις 25.03.2018 στο Βιομηχανικό Μουσείο Φωταερίου, στην Τεχνόπολη του Δήμου Αθηναίων.\nΗ Ε.Ι. Παπαδόπουλος Α.Ε, πρωτοπόρος και υπερσύγχρονη βιομηχανία τροφίμων, είναι μια αμιγώς Ελληνική εταιρεία η οποία εδώ και 96 χρόνια ηγείται της Ελληνικής αγοράς μπισκότων με μεγάλη γκάμα γευστικών προϊόντων, υψηλής διατροφικής αξίας και ιδιαίτερα αναγνωρίσιμες μάρκες, όπως: Πτι Μπερ, Μιράντα, Γεμιστά, Caprice, Cream Crackers. Κατέχει, επίσης, ισχυρή θέση στον κλάδο των αρτοσκευασμάτων με προϊόντα όπως τα Krispies και οι Χωριάτικες φρυγανιές, διαθέτει στην αγορά τις μπάρες Δημητριακών Digestive Bars, ενώ από το 2013 δραστηριοποιείται και στο χώρο του συσκευασμένου ψωμιού σε φέτες, με τις μάρκες Γεύση² και Χωριανό και Αρχαία Σπορά. Στα 4 εργοστάσιά της απασχολεί περισσότερα από 1.200 άτομα ενώ εξάγει τα προϊόντα της σε περισσότερες από 40 χώρες. Μετρά δεκάδες βραβεύσεις σε ελληνικές και διεθνείς εκθέσεις. Η εταιρεία εξέδωσε το 2013 τον πρώτο απολογισμό εταιρικής υπευθυνότητας.


Basketblog.gr | Αρθρογράφοι | Νίκος Μπουρλάκης | Με τον Πιτίνο επιστρέφει στην κανονικότητα\nΜε τον Πιτίνο επιστρέφει στην κανονικότητα\nΟ Παναθηναϊκός έχει αρχίσει πλέον και θυμίζει ομάδα κανονική, με ρόλους, με στόχευση και με ομαδική όπως και ατομική βελτίωση. Γράφει ο Νίκος Μπουρλάκης\n07.03.2019 23:37 / Νίκος Μπουρλάκης\nΟ προπονητής δεν είναι μάγος. Για την ακρίβεια, κανείς δεν είναι μάγος ώστε να… καταπίνει σπαθιά ή φωτιές. Όμως είναι ένας επαγγελματίας που πρέπει να εμπνέει σιγουριά, εμπιστοσύνη και σεβασμό και κυρίως να τον αποδέχονται οι παίκτες. Ο Ρικ Πιτίνο το… έχει.\nΚι αυτό δεν έγινε συμπτωματικά, ούτε επειδή κουβαλάει βαρύ όνομα και λαμπρό βιογραφικό. Αλλωστε κι αυτά δεν δημιουργήθηκαν τυχαία, είναι αποτέλεσμα δουλειάς, ικανοτήτων, φιλοδοξίας, ευστροφίας και γνώσεων. Και φυσικά είναι θέμα προσωπικότητας.\nΑκόμα δεν έχει κλείσει τρεις μήνες στον Παναθηναϊκό ο Ρικ Πιτίνο αλλά σταδιακά αρχίζουμε και βλέπουμε μια ομάδα που επιστρέφει στην κανονικότητα, παίζει… νορμάλ μπάσκετ και δεν καταστρατηγεί τους κανόνες του αθλήματος. Κι αυτό δεν συμβαίνει με φανταχτερές ενέργειες, πολύπλοκα συστήματα και διάφορα άλλα εντυπωσιακά, αλλά με απλότητα. Αλλωστε το απλό είναι πάντα το καλύτερο.\nΟ Πιτίνο ζητά από τον κάθε παίκτη να κάνει αυτά που μπορεί και όχι παραπάνω. Ζητά από την ομάδα να έχει συνεχή κίνηση, να τηρεί τις αποστάσεις, να κυκλοφορεί την μπάλα γρήγορα. Μέσα στο παιχνίδι του έχει βάλει και την early offence (στα 10’’), αλλάζει τις άμυνες από μαν του μαν σε ζώνη, παρουσιάζει μια ομάδα γεμάτη ενέργεια και με τον κάθε παίκτη να έχει αποδεχτεί τον ρόλο του.\nΤαυτόχρονα με την ομαδική βελτίωση έρχεται και η ατομική και παίκτες αναδεικνύονται. Τελευταίος χρονικά είναι ο Παπαγιάννης που έχει αρχίσει πλέον να καταλαβαίνει καλύτερα το παιχνίδι κι έτσι εκτός από χρόνο, παίρνει κι αυτοπεποίθηση ώστε να βελτιώνει τις αδυναμίες του (που βέβαια υπάρχουν ακόμα).\nΌμως ο Παπαπέτρου της εποχής Πιτίνο δεν είναι άλλος παίκτης; Ο Τόμας; Ο Λάνγκφορντ δεν έχει σταματήσει (επιτέλους) το μπάσκετ Ούνικς Καζάν με το να ντριμπλάρει για 20’’ και να εκτελεί ενώ οι άλλοι τέσσερις κοιτάνε;\nΑυτό είναι που κάνει ο Παναθηναϊκός του Πιτίνο: Παίζει απλά. Κάνει αυτά που μπορεί. Κάνει τα αυτονόητα. Για να γίνουν όμως και κυρίως για να τα αποδεχτούν χρειάζονται ώρες δουλειάς και συνεργασίας. Οι «πράσινοι» επί Πιτίνο δουλεύουν σκληρά κι επί ώρες, με την υποσημείωση όμως ότι ο Αμερικανός προπονητής… πάντα βρίσκεται πριν απ’ αυτούς στο ΟΑΚΑ.\nΔεν έχω καμία διάθεση να γίνω αφοριστικός για τον Τσάβι Πασκουάλ. Όμως φαίνεται καθαρά ότι δεν μπορούσε να μείνει άλλο στον Παναθηναϊκό. Ηταν καλύτερα και για τον Ισπανό και για την ομάδα ότι χώρισαν.\nΠάμε όμως στα καινούργια. Γιατί αυτά ενδιαφέρουν.\nΤο έχω ξαναγράψει και στο παρελθόν ότι στο τέλμα που είχε μπει ο Παναθηναϊκός (και δεν έβγαινε με τίποτα) το μεγαλύτερο κέρδος θα ήταν να γίνει ομάδα από μια πρόκριση στα πλέι οφ. Και πλέον οδεύει στο να γίνει ομάδα. Είναι σε πολύ καλό δρόμο. Κι αυτό είναι έργο Πιτίνο.


Tips για να αντιμετωπίσετε το πρωινό άγχος – Dearlife.gr\nΤο πρωινό άγχος είναι ένα σύνηθες φαινόμενο και μπορεί να σας χαλάει όλη την ημέρα.Εξάλλου δεν είναι τυχαία η παροιμία « Η καλή μέρα από το πρωί φαίνεται». Πως όμως θα το αντιμετωπίσετε και θα μπορέσετε να ξυπνάτε ήρεμοι και ευτυχισμένοι; Δεν είναι δύσκολο, αρκεί να δώσετε μια ευκαιρία στο σώμα σας και να ακολουθήσετε τις παρακάτω συμβουλές. Και θα λέτε κάθε μέρα τη φράση «Τι όμορφο πρωινό σήμερα».\ntips για άγχος άγχος πρωινό άγχος πρωινό στρες στρες


''Οδοστρωτήρας'' ο Φοίνικας Αγ. Σοφιάς - Με το ενάμιση πόδι στην Γ΄ οι Κυρίαρχοι (Δ΄ Ανδρών) | SPORTSOFFICERS SPORTSOFFICERS: ''Οδοστρωτήρας'' ο Φοίνικας Αγ. Σοφιάς - Με το ενάμιση πόδι στην Γ΄ οι Κυρίαρχοι (Δ΄ Ανδρών)\n''Οδοστρωτήρας'' ο Φοίνικας Αγ. Σοφιάς - Με το ενάμιση πόδι στην Γ΄ οι Κυρίαρχοι (Δ΄ Ανδρών)\nΜε ηγετική τριάδα Σταυρόπουλο - Σπανό - Τσιριγωτάκη ο Φοίνικας Αγ. Σοφιάς μετέτρεψε το τοπικό ντέρμπι με τον Προφήτη Ηλία παράσταση για ένα ρόλο εξασφαλίζοντας έτσι το πλεονέκτημα έδρας για τα play off έχοντας ως αβαντάζ το 2-0 στις νίκες επί της ομάδας του Λόφου ενώ οι Κυρίαρχοι πανηγύρισαν το διπλό επί του Απόλλων Πειραιά και βρίσκονται με το ενάμιση πόδι στην Γ΄ Ανδρών. Σταθερά στην 3η θέση διατηρείται ο Ρέντης ο οποίος είχε εύκολο έργο απέναντι στον ΑΟΚ Νέας Σμύρνης ενώ η Αναγέννηση Ικονίου πήρε το ματς με αντίπαλο τον Παναιγινιακό στα χαρτιά. SPORTSOFFICERS -Μαριάννα\nΣΑΡΞ ΓΛΥΦΑΔΑΣ - ΒΑΡΗ 0-20\nΑΠΟΛΛΩΝ ΠΕΙΡΑΙΑ - ΚΥΡΙΑΡΧΟΙ 65-77\nΑΠΟΛΛΩΝ(ΜΕΙΜΑΡΟΓΛΟΥ): Ζαμπέτας 2,Τσεβρενίδης 8,Βρυώνης 17(3),Γκολές 23(1), Γκουλιστάνης 4, Μπουρμπόν 3, Σκαλιέρης 2,Σκαντζής 3, Βλασσόπουλος 3\nΚΥΡΙΑΡΧΟΙ(ΖΑΧΑΡΙΑΣ): Κατήρας 7(1), Βροντάκης, Τσολαρίδης, Αγγελίδης 5, Ταμπάσης 7, Παπαδόπουλος 33(8), Φάββας 19(1), Μαγγουρίδης, Μαγγάνας 5(1), Χατζηκωνσταντίνου 1, Κορκίδης, Παρασκευόπουλος\nΠΡΟΦΗΤΗΣ ΗΛΙΑΣ - ΦΟΙΝΙΚΑΣ ΑΓΙΑΣ ΣΟΦΙΑΣ 47-71\nΠολύ καλός ο Φοίνικας, παίζει όμορφο μπάσκετ και έχει μια τριάδα που είναι πολυτέλεια για την κατηγορία, τους Τσιριγωτάκη, Σπανό, Σταυρόπουλο. Πλήρης αντίθεση με το χθεσινό συνονθύλευμα του Προφήτη, που δε θύμιζε καν ομάδα.\nΠΡΟΦΗΤΗΣ ΗΛΙΑΣ ( Παπαευθυμίου ): Μυλωνοπουλος2, Tζανης 16 (3), Σιδερης, Σαραντακος 6(2), Μακρινος 14, Φιλης 6, Λεσι, Σταθοπουλος 3, Στρατουλης.\nΦΟΙΝΙΚΑΣ ΑΓΙΑΣ ΣΟΦΙΑΣ (Ακτσόγλου) : Παπαδημητριου 5(1), Δημοπουλος 4, Σιδερης 2, Τσιριγωτακης 17(4), Στιβακτακης 4(1), Βουτσας, Διβριωτης, Σταυροπουλος 20(2), Σπανος 19(4)\nΑΟΚ ΝΕΑ ΣΜΥΡΝΗΣ - ΑΕ ΡΕΝΤΗ 39-50\nΠΑΝΑΙΓΙΝΑΪΚΟΣ - ΑΝΑΓΕΝΝΗΣΗ ΝΕΟΥ ΙΚΟΝΙΟΥ ΠΕΡΑΜΑΤΟΣ 0-20\nΑΠΡΟΒΛΕΠΤΟΙ ΑΣ ΡΕΠΟ\n21, Δ ΑΝΔΡΩΝ\n13/03/17 21.30 ΝΕΟ ΚΛ ΒΑΡΗΣ\nΑΟ ΒΑΡΗΣ «Ο ΑΝΑΓΥΡΟΥΣ» - ΑΠΟΛΛΩΝ ΠΕΙΡΑΙΑ - ΜΟΣΧΑΤΟΥ ΑΟ\n13/03/17 22.00 ΔΑΚ ΚΟΡΥΔΑΛΛΟΥ\nΑΠΡΟΒΛΕΠΤΟΙ ΑΣ - ΚΥΡΙΑΡΧΟΙ ΠΑΛΙΑΣ ΚΟΚΚΙΝΙΑΣ ΑΟ\n13/03/17 20.00 ΚΛ ΚΑΜΙΝΙΩΝ\nΦΟΙΝΙΚΑΣ ΑΓΙΑΣ ΣΟΦΙΑΣ ΑΟ 20 - 0 ΣΑΡΞ ΓΛΥΦΑΔΑΣ\n13/03/17 21.30 ΝΕΟ ΚΛ ΡΕΝΤΗ\nΑΕ ΡΕΝΤΗ - ΠΡΟΦΗΤΗΣ ΗΛΙΑΣ ΑΟ\n13/03/17 21.00 ΚΛ ΙΚΟΝΙΟΥ\n- - ΠΑΝΑΙΓΙΝΑΪΚΟΣ


2020: Μια νέα χρονιά ξεκίνησε! - Η Κόκκινη Καμέλια\n2020: Μια νέα χρονιά ξεκίνησε!\nin Προσωπικά on 09/01/2020 09/01/2020 with 5 Comments 471 Views\nΚαλή χρονιά! Μα πόσο στρογγυλό, ολοστρόγγυλο νούμερο είναι αυτό το 2020; Υπέροχο!\nΚάθε φορά που ξεκινά μια νέα χρονιά, θέτω κάποιους στόχους. Τα τελευταία 2 χρόνια ορίζω και μια “λέξη της χρονιάς”, μια λέξη που διέπει όλους τους στόχους της.\nΗ λέξη της χρονιάς: ΑΦΟΣΙΩΣΗ\nΑν διαβάσετε τους στόχους που έβαλα για το 2019, θα δείτε ότι η αφοσίωση και η συγκέντρωση σε ένα πράγμα τη φορά, ήταν ένας από αυτούς που έθεσα. Δεν είναι ότι απέτυχα εντελώς, αλλά σίγουρα θέλω να βελτιωθώ σε αυτό το κομμάτι.\nΓι’ αυτό, αποφάσισα η λέξη “αφοσίωση” να είναι η λέξη της χρονιάς για το 2020.\nΌπως κάθε γυναίκα, σύζυγος, μάνα, άνθρωπος, έχω πολλά πράγματα με τα οποία καταπιάνομαι και πρέπει να είμαι συγκεντρωμένη. Αλλά βλέπω ότι προσπαθώ να τα κάνω όλα ταυτόχρονα και τελικά κατακερματίζομαι.\nΘέλω όταν είμαι με τα παιδιά μου, να είμαι με τα παιδιά μου. Όταν είναι η ώρα που μένουμε μόνοι με τον Γιώργο και συζητάμε, να είναι αυτό. Όταν είναι η ώρα να γράψω ανάρτηση για το blog, να γράφω ανάρτηση. Όταν κάνω μια δουλειά, να είμαι συγκεντρωμένη στη δουλειά που κάνω.\nΓενικά, είμαι άνθρωπος που δεν κάθεται στ’ αυγά του εύκολα. Αλλά μεγάλη παγίδα είναι το κινητό. Έγραψα πέρσι ένα άρθρο σχετικό με τον εθισμό στα social media, όμως βλέπω πως δεν έμαθα καλά το μάθημά μου!\nΜε απορροφάει πολύ και εύκολα. Τελικά, το να τσεκάρω τις ειδοποιήσεις 30 φορές την ημέρα δεν έχει πρακτική διαφορά από το να τις τσεκάρω 5 φορές την ημέρα. Το blog σίγουρα είναι μια κάποιου είδους “δικαιολογία”, που δε δικαιολογεί όμως το να βλέπω τα stories στο Instagram κάθε 20 λεπτά.\nΟπότε, με λίγα λόγια, λιγότερο κινητό, σημαίνει καλύτερα επίπεδα αφοσίωσης σε κάθε στιγμή.\n1. Να διαβάσω 35 βιβλία.\nΤο 2018 διάβασα 25 βιβλία και το 2019 διάβασα 30 βιβλία. Το 35 είναι ο επόμενος στόχος μου και, αν δε γίνει σεισμός, λιμός, καταποντισμός κλπ, πιστεύω ότι θα τον πετύχω!\n2. Να αφιερώνω χρόνο σε κάθε μέλος της οικογένειας ξεχωριστά.\nΜε γνώμονα την αφοσίωση που λέγαμε, θέλω φέτος να βρω τρόπο να αφιερώνω χρόνο σε κάθε άτομο της οικογένειας ξεχωριστά.\nΜέσα στο 2019 φρόντισα να κανονίσω μερικούς “καφέδες” και “γεύματα” μόνη με τη μεγάλη μου κόρη και ήταν υπέροχο. Δεν ήθελε πολλά, ένα 45λεπτο οι 2 μας στην καφετέρια κοντά στο σπίτι μας και ήταν αρκετό! Μου έλεγε τα νέα από το σχολείο και τις φίλες της και ένιωσα ότι ήταν ποιοτικός χρόνος που περάσαμε μαζί.\nΘα ήθελα φέτος να το δοκιμάσω και με τη μικρή.\nΕπίσης, το 2019 πήγα ένα σύντομο ταξίδι μόνη με τον Γιώργο και ήταν πολύ καλή απόφαση. Ελπίζω να μας επιτρέψουν οι συνθήκες να το ξανακάνουμε και φέτος. Ακόμα και αν δεν μπορέσουμε, το να βγαίνουμε μόνοι κάπου κάπου ή έστω το να καθόμαστε και να συζητάμε όταν τα παιδιά έχουν κοιμηθεί, είναι κάτι που μας βοηθάει να μη χάνουμε τη σύνδεση.\n3. Να είμαι συνεπής στο blog…\n…στον βαθμό του εφικτού. Δε θέλω να θυσιάσω χρόνο από την οικογένεια. Ωστόσο, είμαι βέβαιη πως αν είμαι αφοσιωμένη στις υπόλοιπες ασχολίες, θα υπάρχει χρόνος και γι’ αυτό!\n4. Να είμαι ενεργή στο Διαδίκτυο, με περιεχόμενο που θα χαίρομαι να βλέπω μετά από χρόνια.\nΤώρα αυτό ίσως ακούγεται κάπως αλλόκοτο.\nΠρώτα απ’ όλα, θέλω να παρέχω ποιοτικό και όχι προχειρογραμμένο περιεχόμενο. Γι’ αυτό και πολλές φορές δε μου βγαίνει ο προγραμματισμός. Προτιμώ να μην ανεβάσω τίποτα, από το να ανεβάσω ένα πρόχειρο άρθρο μερικών παραγράφων, χωρίς να το έχω επιμεληθεί και να είμαι ευχαριστημένη με το αποτέλεσμα.\nΑπό την άλλη, πολλές επιλογές στο blogging θέλουν σκέψη. Η αλήθεια είναι ότι όταν μπαίνεις στο “παιχνίδι” των αριθμών, του “ανταγωνισμού” και του who can be better than the next, δημιουργούνται πολλές φορές διλήμματα.\nΝα πω “ναι” σ’ αυτή την πρόταση;\nΝα κάνω το πρώτο βήμα γι’ αυτή τη συνεργασία;\nΝα ανεβάσω την τάδε φωτογραφία;\nΝα πω την άποψή μου για το τάδε πράγμα;\nΘα προσβάλλω κάποιον; Με αφορά το αν θα προσβληθεί;\nΤι θα κερδίσω; Τι θα χάσω; Τι θέλω πραγματικά να κάνω;\nΟι απαντήσεις σε αυτά τα ερωτήματα πηγάζουν βασικά από το τι άνθρωπος είσαι, τι ηθική έχεις, τι στόχους έχεις και πού θέλεις να πας. Αλλά μερικές φορές μπορεί απλώς να κινείσαι δοκιμαστικά, να θέλεις να πειραματιστείς με κάτι, να δεις πώς θα πάει.\nΜήπως μόλις περιέγραψα τη ζωή μας όλη γενικότερα; 😂\nΤέλος πάντων, ίσως μιλάω πολύ γενικά τώρα και όσοι δεν ασχολείστε με το blogging ίσως δεν το κατανοείτε σε όλη του τη διάσταση. Θέλω πάντως να πειραματιστώ, αλλά με αποφάσεις για τις οποίες θα χαρώ στο τέλος! Για να δούμε!\nΈχω, φυσικά, κι άλλους, προσωπικούς στόχους για τη χρονιά, αλλά δε θα τους μοιραστώ.\nΕύχομαι όλοι να έχετε μια υπέροχη χρονιά! Ποιος είναι ο δικός σας σημαντικότερος στόχος που θέσατε για φέτος; Μοιραστείτε τον μαζί μου!\nΣτο μεταξύ, ακολουθήστε με στο Facebook, στο Instagram, στο Pinterest και εγγραφείτε στο κανάλι μου στο YouTube για να μη χάνετε ό,τι νέο ανεβάζω!\nΑύριο επανερχόμαστε και στην αγαπημένη συνήθεια του newsletter, κάθε Παρασκευή στη 1 το μεσημέρι! Εγγραφείτε για να το λάβετε!\ndrastiria. design. blog 09/01/2020 at 12:10\nΑγαπημένη μου κόκκινη καμελια εύχομαι χρόνια πολλά και καλή χρονιά σε εσένα και την οικογένειά σου. Εύχομαι να πραγματοποιήσεις τους στόχους σου για το 2020, αλλά πάνω από όλα να είσαι ευτυχισμένη! Η λέξη μου για αυτή τη χρονιά είναι “μινιμαλ” και αυτό τα λέει όλα. Θέλω να έχω λιγότερα πράγματα για να απολαμβάνω περισσότερο αυτά που αγαπώ, αλλά κυρίως για να ελαττωσω το αγχος μου. Μινιμαλ και στις σχέσεις μου με τους ανθρώπους και ειδικά τους τοξικους. Προσπαθώ κι εγώ να μην επιβαρύνω όσο μπορώ το περιβάλλον. Φιλιά πολλά!\nΜαρία 09/01/2020 at 13:16\nΑααα καλύτερη λέξη δε θα μπορούσες να διαλέξεις!! Εξαιρετική επιλογή. Σε ευχαριστώ και εύχομαι να τα πετύχεις όλα!\nΑναστασία 10/01/2020 at 09:47\nΚαλή και δημιουργική χρονιά Μαρία! Η δική μου λέξη της χρονιάς είναι “ΕΓΩ”. Θέλω να φροντίσω περισσότερο τον εαυτό μου, να τον προσέχω. Και πιο πολύ εσωτερικά ( να ειμαι πιο ήρεμη, να οργανώσω τα θέλω μου, να βρω χρόνο γι αυτα που θέλω κτλ) Γιατί όταν είμαστε οι μανούλες καλά είναι όλη η οικογένεια καλά.\nΜαρία 10/01/2020 at 17:24\nΣε ευχαριστώ πολύ Αναστασία! Α να μια παρεξηγημένη λέξη, που για μάνα με 3 παιδιά, πρέπει όντως να είναι η πρώτη! Εύχομαι να τα καταφέρεις και να είσαι πρώτα εσύ καλά, για να δίνεις και στην οικογένειά σου!\nPingback: Αντίο 2020, γεια σου 2021 - Η Κόκκινη Καμέλια


Πανελληνιες - Μηχανογραφικά δελτία: Πότε ξεκινά η κατάθεση - Τι να προσέξουν οι υποψήφιοι - e-thessalia.gr\nΞεκινούν από αύριο και θα ολοκληρωθούν τη Δευτέρα 15 Ιουλίου 2019 , οι διαδικασίες για την κατάθεση του μηχανογραφικού δελτίου των υποψηφίων που έλαβαν μέρος στις πανελλαδικές εξετάσεις .\nΑπό αύριο Παρασκευή 21 του μήνα , οι μαθητές ,που ενδιαφέρονται να υποβάλουν Μηχανογραφικό, θα πρέπει απευθυνθούν στο Λύκειό τους για να αποκτήσουν προσωπικό κωδικό ασφαλείας (password). Με αυτόν τον προσωπικό κωδικό θα μπορούν να επισκέπτονται την ηλεκτρονική διεύθυνση http://exams.it.minedu.gov.gr, να μελετούν το Μηχανογραφικό δελτίο και σε πρώτο στάδιο να κάνουν κάποιες προσωρινές προτιμήσεις (Προσωρινή Αποθήκευση).\nΠροηγούμενο ΆρθροΣτέλιος Βαμβακάρης: Το τελευταίο «αντίο» στον δεξιοτέχνη του μπουζουκιού (pics)Επόμενο ΆρθροΔυστύχημα στην Αταλάντη: Oι μπάρες που έγιναν φονικές λεπίδες


Ανθεκτική σφαίρα προειδοποίησης αεροσκαφών θερμοκρασίας για τις ψηλές γραμμές μετάδοσης\nΗ σφαίρα προειδοποίησης αεροσκαφών σχεδιάζεται για να χρησιμοποιήσει για τις ψηλές γραμμές μετάδοσης, π.χ. 110KV, 220KV, 500KV, καλώδια μετάδοσης, ποταμός-που διασχίζουν τις γραμμές μετάδοσης για να παρέχει τα σημάδια προειδοποίησης.\nΜήκος διαμέτρων 600mm\nΧρώμα σφαιρών Πορτοκάλι, κόκκινο ή λευκό\nχαρακτήρας γυαλιού ινών Εκτατό strength≥128Mpa\n2.Combine το χαμηλότερο ημισφαίριο με το ανώτερο ημισφαίριο σύμφωνα με τους κώδικες ενότητας. Γυρίστε το ημισφαίριο κατά τη διάρκεια της συνέλευσης και σιγουρευτείτε ότι δύο ημισφαίρια ενώνονται στη θέση.\n4.At το σημείο υποστηριγμάτων στην προειδοποιώντας σφαίρα, καλώδιο περικαλυμμάτων που προστατεύει τους φραγμούς γύρω από τα καλώδια για 10001200mm μακρύ, με δύο άκρες της προστασίας των φραγμών που επεκτείνουν 200300mm πέρα από την επιφάνεια της σφαίρας.


Latest posts of: Falergon\nJuly 01, 2022, 05:00:13 am\n1 Μετά τη Σχολή / Μεταπτυχιακά / ΠΜΣ «Ψηφιακά Μέσα-Υπολογιστική Νοημοσύνη» Τμήματος Πληροφορικής ΑΠΘ 2021-2022 on: May 11, 2021, 11:25:39 am\nTο Τμήμα Πληροφορικής προσφέρει την ακαδημαϊκή χρονιά 2021-2022 το ΠΜΣ στα «Ψηφιακά Μέσα - Υπολογιστική Νοημοσύνη» (ΠΜΣ-ΨΜΥΝ) για 4η χρονιά μετά την επανίδρυσή του το 2018. Το ΠΜΣ διαθέτει προϊστορία επιτυχούς λειτουργίας για 14 έτη πριν την επανίδρυσή του.\nΤο ΠΜΣ ΨΜΥΝ καλύπτει μια ευρεία έκταση γνωστικών αντικειμένων που σχετίζονται με τα ψηφιακά μέσα, όρος που αναφέρεται συλλογικά στον ήχο, την υπολογιστική όραση (εικόνες, βίντεο), το γραπτό και προφορικό λόγο, τα βιοσήματα και τις βιολογικές βάσεις δεδομένων, αλλά και τα γραφικά και τα εικονικά περιβάλλοντα. Η ανάλυση και αξιοποίηση της πληροφορίας που κομίζουν τα ψηφιακά μέσα απαιτεί εξειδίκευση και ισχυρές βάσεις στην Επεξεργασία και Ανάλυση Σήματος, την Υπολογιστική Όραση, τα Γραφικά, τη Μηχανική Μάθηση/Αναγνώριση Προτύπων, την Υπολογιστική Νοημοσύνη/Βαθιά Μάθηση, τη Ψηφιακή Βιολογία, και Ρομποτική. Το ΠΜΣ ΨΜΥΝ προσφέρει στους μεταπτυχιακούς/κές φοιτητές/τριές που θα το παρακολουθήσουν την ευκαιρία να καλλιεργήσουν τις δεξιότητες που απαιτούνται για να σταδιοδρομήσουν σε μερικούς από τους πιο δυναμικούς και αναπτυσσόμενους τομείς, όπως την επεξεργασία και ανάλυση μεγάλων δεδομένων που εξάγονται από πολυμέσα, βιολογικές βάσεις δεδομένων ή κοινωνικά μέσα με εφαρμογές στη ρομποτική/αυτόνομα συστήματα, το λόγο (προφορικό και γραπτό), την εικονική πραγματικότητα/κινούμενα γραφικά, βιοπληροφορική/νευροπληροφορική, τα οικονομικά και τα πολύπλοκα προσαρμοστικά συστήματα της κοινωνικής ζωής.\nΘέλεις να μην μείνεις σε επιδερμική έκθεση στις προαναφερθείσες τεχνολογίες αιχμής; Τότε, επέλεξε το ΠΜΣ ΨΜΥΝ, ώστε να τις κατακτήσεις σε βάθος! Το πρόγραμμα διδασκαλίας διαμορφώνεται έτσι ώστε να διευκολύνεται η παρακολούθηση των μαθημάτων από τους εργαζόμενους φοιτητές. Μπορείτε να αντλήσετε περισσότερες πληροφορίες από τη σελίδα: https://dmci.csd.auth.gr\nΥποβολή αιτήσεων ως την 31η Μαΐου 2021 μέσω: https://dmci.csd.auth.gr/admissions\n2 Μετά τη Σχολή / Σπουδές μετά τις Σπουδές / Μεταπτυχιακό/Διδακτορικό στην Αμερική on: September 11, 2020, 20:11:13 pm\nΕχει παέι κανεις για μεταπτυχιακό ή διδακτορικό Αμερική να ρωτήσω κάτι για το χαρτί για απαλαγή? Συγκεκριμένα τι ζητήσατε να γραφει το χαρτί απο το πανεπιστήμιο? Εδώ γράφει για τριμελής κλπ που δεν υπαρχουν ακριβώς αντίστοιχα.\n3 Μετά τη Σχολή / Μεταπτυχιακά / Re: ΠΜΣ στα "Ψηφιακά Μέσα - Υπολογιστική Νοημοσύνη" on: May 27, 2019, 13:26:05 pm\nΠρόγραμμα Μεταπτυχιακών Σπουδών (ΠΜΣ) στα "Ψηφιακά Μέσα - Υπολογιστική Νοημοσύνη" του Τμήματος Πληροφορικής του Α.Π.Θ.\nΠληροφορίες και αιτήσεις εισαγωγής (ως 31 Μαΐου 2019) μέσω του\n4 Χαλαρή συζήτηση - κουβεντούλα / Διάφορα / 16η Έκθεση Κόμικς και Επιτραπέζιων Παιχνιδιών Comic’n Play 2017 on: November 05, 2017, 18:05:25 pm\n5 Μετά τη Σχολή / Σπουδές μετά τις Σπουδές / Re: Ερώτηση για διαθέσιμα διδακτορικά on: November 30, 2016, 23:13:36 pm\nΑυτο που εννοώ είναι τα θέματα που ανακοινώνονται κάθε φορά είναι τα μόνα που υπάρχουν ή μπορώ να πιάσω έναν καθηγητή και να ζητήσω ένα θέμα?\n6 Μετά τη Σχολή / Σπουδές μετά τις Σπουδές / Ερώτηση για διαθέσιμα διδακτορικά on: November 30, 2016, 20:45:35 pm\nΒγήκε ανακοίνωση της γραμματείας για αιτήσεις για διδακτορικά, παρέχοντας μερικά θέματα. Θα ήθελα να ρωτήσω αν ξέρει κανείς αν αυτά είναι τα μόνα διαθέσιμα ή αν γίνεται να προστεθεί κάποιο με απευθείας συνεννόηση με διδάσκοντα? Δηλαδή τα θέματα που ανακοινώνονται κάθε Νοέμβριο-Ιούλιο είναι τα μόνα διαθέσιμα ή μπορούν να δοθούν έξτρα θέματα σε συνεννόηση με τον καθηγητή?\n7 Μαθήματα Κύκλου Ηλεκτρονικής & Υπολογιστών / Βιομηχανική Πληροφορική / Re: [Bιομηχανική Πληροφορική] Παλιά Θέματα/Ασκήσεις - Σχολιασμός και απορίες on: January 28, 2016, 20:39:10 pm\nθέμα 5 2015 το α έχει κανείς καμιά ιδέα?\n8 Μαθήματα Κύκλου Ηλεκτρονικής & Υπολογιστών / Αναγνώριση Προτύπων / Re: [Aναγνώριση Προτύπων] Ανακοινώσεις - Επικαιρότητα 2015-2016 on: January 21, 2016, 13:39:07 pm\nΞέρει κανείς αν θα γίνει σήμερα διάλεξη προσκεκλημένου ομιλητή και αν ναι που?\n9 Μαθήματα Ενεργειακού Κύκλου / Αρχές Οικονομίας / Re: [Αρχές Οικονομίας] Λάθος Διόρθωση Θέματος - Ομάδα Β on: July 02, 2015, 22:18:50 pm\nAν αποφασιστεί οποιαδήποτε πράξη ενδιαφέρομαι και εγώ.\n10 Μαθήματα Ενεργειακού Κύκλου / Αρχές Οικονομίας / Re: [Αρχές Οικονομίας] Γενικές απορίες και ανακοινώσεις/επικαιρότητα 2015 on: June 02, 2015, 14:27:12 pm\nQuote from: MG9S on June 02, 2015, 13:16:00 pm\nκαλα ρε παιδια δεν μπορούμε να αλλάξουμε την ώρα της τεχνολογίας? ή να το κάνουμε μετά τις 2 ή να το κάνουμε παρασκευή 9 -11 το πρωί την ίδια ώρα δλδ ! Ετσι θα είναι όλα κομπλέ νομίζω! Λεω 9-11 γτ παρασκευή επίσης υπάρχουν παρουσιάσεις για τηλεπικοινωνιακή! Ο συμεωνίδης και τα παιδία της τεχνολογίας δεν νμζ να έχουν οποιοδήποτε πρόβλημα\nΡωτα τον συμμεονιδη και αμα ειναι ενταξει ολα οκ.\n11 Μαθήματα Ενεργειακού Κύκλου / Αρχές Οικονομίας / Re: [Αρχές Οικονομίας] Γενικές απορίες και ανακοινώσεις/επικαιρότητα 2015 on: June 02, 2015, 12:22:38 pm\nQuote from: c0ndemn3d on June 02, 2015, 12:18:27 pm\nQuote from: Falergon on June 02, 2015, 11:46:04 am\nΔεν το θυμάμαι, αλλά έχει πει ότι δεν τα πολυβλέπει. Θα του το πω σήμερα πάντως άμα το θυμηθώ.\nQuote from: MG9S on May 30, 2015, 16:27:53 pm\nΔεν έχει πει κάτι, μάλλον όλα κλειστά.\nΠες αμα γινεται να αλλαξει η ωρα γιατι 9-11 οι της ηλεκτρονικης πρεπει να ειμασε στην τεχνολογια που ειναι υποχρεωτικο\n12 Μαθήματα Ενεργειακού Κύκλου / Αρχές Οικονομίας / Re: [Αρχές Οικονομίας] Γενικές απορίες και ανακοινώσεις/επικαιρότητα 2015 on: June 02, 2015, 11:46:04 am\nΞερει κανεις το email του καθηγητη; Η εξεταση του μαθηματος πεφτει πανω στην ωρα παρουσιασεων τεχνολογιας λογισμικου και τουλαχιστον για εμενα ειναι μεγαλο προβλημα.\n13 Μαθήματα Κύκλου Ηλεκτρονικής & Υπολογιστών / Δίκτυα Υπολογιστών ΙΙ / Re: [Δίκτυα IΙ] Γενικές απορίες και ανακοινώσεις/επικαιρότητα 2015 on: March 17, 2015, 18:38:05 pm\n14 Μαθήματα Κύκλου Ηλεκτρονικής & Υπολογιστών / Τεχνολογία Λογισμικού / Re: [Τεχνολογία Λογισμικού] Αγγελίες Ομάδων on: March 09, 2015, 16:38:48 pm\nΟποιος ειναι στην ομαδα 25 αν γινεται να στειλει pm.\n15 Μαθήματα Κύκλου Ηλεκτρονικής & Υπολογιστών / Παράλληλα και Διανεμημένα Συστήματα / Re: [Παράλληλα και Διανεμημένα Συστ.] Εργασία 1 on: November 23, 2014, 17:27:48 pm\nΜπορεί να μπεί κανείς στο Diades? Ή μόνο εγώ έχω θέμα?


Τα Ωραιοτερα Δημοτικα Τραγουδια Τομος Α - Λαογραφια-εθνογραφια (BKS.0347207)\nΑρχική > Βιβλία > Κοινωνικές Επιστήμες > ΤΑ ΩΡΑΙΟΤΕΡΑ ΔΗΜΟΤΙΚΑ ΤΡΑΓΟΥΔΙΑ ΤΟΜΟΣ Α\nΤΑ ΩΡΑΙΟΤΕΡΑ ΔΗΜΟΤΙΚΑ ΤΡΑΓΟΥΔΙΑ ΤΟΜΟΣ Α\nΚΟΡΙΔΗΣ ΓΙΑΝΝΗΣ στην κατηγορία ΛΑΟΓΡΑΦΙΑ-ΕΘΝΟΓΡΑΦΙΑ\nΗ σειρά ''Τα ωραιότερα Δημοτικά Τραγούδια'', περιέχει τις ενότητες: Ακριτικά, Ιστορικά, Κλέφτικα, Της Εθνικής Αντίστασης, Της Αγάπης και του Έρωτα, Μοιρολόγια, Της Ξενιτιάς, Παραλογές. Οκτώ ενότητες (4 βιβλία) συνυφασμένες με τη ζωή και την ιστορία των Ελλήνων. Η ανθολόγηση των τραγουδιών έγινε από γνωστές και λιγότερο γνωστές συλλογές, προερχόμενα από όλα τα διαμερίσματα της χώρας, όπως και από τις αλησμόνητες πατρίδες: τον Πόντο, την Ανατολική Θράκη, τη Μικρασία, τη Βορειοήπειρο.\nΗ σημασία του Δημοτικού Τραγουδιού στην εξέλιξη της πολιτιστικής μας διαδρομής έπαιξε και παίζει πρωτεύοντα ρόλο. Αυτό επηρέασε και διαμόρφωσε το λόγο μεγάλων ευρωπαίων και δικών μας ποιητών. Είναι ό,τι το ωραιότερο διακρίνει την ελληνική ψυχή.\nΤΑ ΩΡΑΙΟΤΕΡΑ ΔΗΜΟΤΙΚΑ ΤΡΑΓΟΥΔΙΑ ΤΟΜΟΣ Α (BKS.0347207)\nΗ σημασία του Δημοτικού Τραγουδιού στην εξέλιξη της πολιτιστικής μας διαδρομής έπαιξε και παίζει πρωτεύοντα ρόλο. Αυτό επηρέασε και διαμόρφωσε το λόγο μεγάλων ευρωπαίων και δικών μας ποιητών. Είναι ό, τι το ωραιότερο διακρίνει την ελληνική ψυχή.\nΤΑ ΩΡΑΙΟΤΕΡΑ ΔΗΜΟΤΙΚΑ ΤΡΑΓΟΥΔΙΑ ΤΟΜΟΣ Α BKS.0347207 BKS.0347207 ΚΟΡΙΔΗΣ ΓΙΑΝΝΗΣ ΚΟΡΙΔΗΣ ΓΙΑΝΝΗΣ ΛΑΟΓΡΑΦΙΑ-ΕΘΝΟΓΡΑΦΙΑ Κατηγορία: ΛΑΟΓΡΑΦΙΑ-ΕΘΝΟΓΡΑΦΙΑ •ΚΟΡΙΔΗΣ ΓΙΑΝΝΗΣ στην κατηγορία ΛΑΟΓΡΑΦΙΑ-ΕΘΝΟΓΡΑΦΙΑ ISBN: 960-426-254-8 Συγγραφέας: ΚΟΡΙΔΗΣ ΓΙΑΝΝΗΣ Εκδοτικός οίκος: ΙΩΛΚΟΣ Σελίδες: 112 Ημερομηνία Έκδοσης: 2002 ΑΚΡΙΤΙΚΑ-ΙΣΤΟΡΙΚΑ Η σειρά ''Τα ωραιότερα Δημοτικά Τραγούδια'', περιέχει τις ενότητες: Ακριτικά, Ιστορικά, Κλέφτικα, Της Εθνικής Αντίστασης, Της Αγάπης και του Έρωτα, Μοιρολόγια, Της Ξενιτιάς, Παραλογές. Οκτώ ενότητες (4 βιβλία) συνυφασμένες με τη ζωή και την ιστορία των Ελλήνων. Η ανθολόγηση των τραγουδιών έγινε από γνωστές και λιγότερο γνωστές συλλογές, προερχόμενα από όλα τα διαμερίσματα της χώρας, όπως και από τις αλησμόνητες πατρίδες: τον Πόντο, την Ανατολική Θράκη, τη Μικρασία, τη Βορειοήπειρο. Η σημασία του Δημοτικού Τραγουδιού στην εξέλιξη της πολιτιστικής μας διαδρομής έπαιξε και παίζει πρωτεύοντα ρόλο. Αυτό επηρέασε και διαμόρφωσε το λόγο μεγάλων ευρωπαίων και δικών μας ποιητών. Είναι ό, τι το ωραιότερο διακρίνει την ελληνική ψυχή. ΤΑ ΩΡΑΙΟΤΕΡΑ ΔΗΜΟΤΙΚΑ ΤΡΑΓΟΥΔΙΑ ΤΟΜΟΣ Α


Παραδόσεις 4. Δεν υφίστανται προϋποθέσεις. Ελληνικά / Αγγλικά - PDF Free Download\nDownload "Παραδόσεις 4. Δεν υφίστανται προϋποθέσεις. Ελληνικά / Αγγλικά"\n1 ΣΧΟΛΗ ΔΙΟΙΚΗΣΗΣ ΚΑΙ ΟΙΚΟΝΟΜΙΑΣ ΤΜΗΜΑ ΔΙΟΙΚΗΣΗ ΕΠΙΧΕΙΡΗΣΕΩΝ ΕΠΙΠΕΔΟ ΣΠΟΥΔΩΝ Προπτυχιακό ΚΩΔΙΚΟΣ ΜΑΘΗΜΑΤΟΣ GD2610 ΤΙΤΛΟΣ ΜΑΘΗΜΑΤΟΣ ΑΥΤΟΤΕΛΕΙΣ ΔΙΔΑΚΤΙΚΕΣ ΔΡΑΣΤΗΡΙΟΤΗΤΕΣ σε περίπτωση που οι πιστωτικές μονάδες απονέμονται σε διακριτά μέρη του μαθήματος π.χ. Διαλέξεις, Εργαστηριακές Ασκήσεις κ.λπ. Αν οι πιστωτικές μονάδες απονέμονται ενιαία για το σύνολο του μαθήματος αναγράψτε τις εβδομαδιαίες ώρες διδασκαλίας και το σύνολο των πιστωτικών μονάδων ΕΞΑΜΗΝΟ ΣΠΟΥΔΩΝ Έκτο Πληροφοριακά Συστήματα Απομακρυσμένης Εποπτείας και Μετρήσεων ΕΒΔΟΜΑΔΙΑΙΕΣ ΩΡΕΣ ΔΙΔΑΣΚΑΛΙΑΣ Παραδόσεις 4 ΠΙΣΤΩΤΙΚΕΣ ΜΟΝΑΔΕΣ Προσθέστε σειρές αν χρειαστεί. Η οργάνωση διδασκαλίας και οι διδακτικές μέθοδοι που χρησιμοποιούνται περιγράφονται αναλυτικά στο 4. ΤΥΠΟΣ ΜΑΘΗΜΑΤΟΣ Υποβάθρου, Γενικών Γνώσεων, Επιστημονικής Περιοχής, Ανάπτυξης Δεξιοτήτων ΠΡΟΑΠΑΙΤΟΥΜΕΝΑ ΜΑΘΗΜΑΤΑ: Μαθήματα Ειδικής Υποδομής Υποχρεωτικά Δεν υφίστανται προϋποθέσεις 5 ΓΛΩΣΣΑ ΔΙΔΑΣΚΑΛΙΑΣ και ΕΞΕΤΑΣΕΩΝ: ΤΟ ΜΑΘΗΜΑ ΠΡΟΣΦΕΡΕΤΑΙ ΣΕ ΦΟΙΤΗΤΕΣ ERASMUS ΗΛΕΚΤΡΟΝΙΚΗ ΣΕΛΙΔΑ ΜΑΘΗΜΑΤΟΣ (URL) Ελληνικά / Αγγλικά\n2 ΜΑΘΗΣΙΑΚΑ ΑΠΟΤΕΛΕΣΜΑΤΑ Μαθησιακά Αποτελέσματα Περιγράφονται τα μαθησιακά αποτελέσματα του μαθήματος οι συγκεκριμένες γνώσεις, δεξιότητες και ικανότητες καταλλήλου επιπέδου που θα αποκτήσουν οι φοιτητές μετά την επιτυχή ολοκλήρωση του μαθήματος. Συμβουλευτείτε το Παράρτημα Α Περιγραφή του Επιπέδου των Μαθησιακών Αποτελεσμάτων για κάθε ένα κύκλο σπουδών σύμφωνα με Πλαίσιο Προσόντων του Ευρωπαϊκού Χώρου Ανώτατης Εκπαίδευσης Περιγραφικοί Δείκτες Επιπέδων 6, 7 & 8 του Ευρωπαϊκού Πλαισίου Προσόντων Διά Βίου Μάθησης και Παράρτημα Β Περιληπτικός Οδηγός συγγραφής Μαθησιακών Αποτελεσμάτων Με την επιτυχή ολοκλήρωση του μαθήματος, ο φοιτητής θα πρέπει να: 1. Έχει αποκτήσει θεωρητικές και πρακτικές γνώσεις που θα επιτρέψουν να αξιολογεί τα οφέλη με βάση το κόστος και την απόδοση των οπτικών συστημάτων απομακρυσμένης εποπτείας. 2. Έχει αναπτύξει ικανότητες σχεδιασμού και ανάπτυξης πληροφοριακών συστημάτων απομακρυσμένης εποπτείας και μετρήσεων. 3. Να αναγνωρίζει την ανάγκη για απομακρυσμένη εποπτεία. 4. Να δημιουργεί τις συνθήκες ασφαλούς εφαρμογής τέτοιων συστημάτων. 5. Να αξιολογούν στρατηγικές ανάπτυξης πληροφοριακών συστημάτων σύμφωνα με τα διεθνή πρότυπα. 6. Να ελέγχουν, να αναλύουν και να αποτιμούν την απόδοση των πληροφοριακών συστημάτων. 7. Να συγκρίνουν, να αξιολογούν και κατόπιν να επιλέγουν και να αξιοποιούν τα πλέον κατάλληλα πληροφοριακά συστήματα βασισμένοι στις τρέχουσες ανάγκες και απαιτήσεις. Γενικές Ικανότητες Λαμβάνοντας υπόψη τις γενικές ικανότητες που πρέπει να έχει αποκτήσει ο πτυχιούχος (όπως αυτές αναγράφονται στο Παράρτημα Διπλώματος και παρατίθενται ακολούθως) σε ποια / ποιες από αυτές αποσκοπεί το μάθημα;. Αναζήτηση, ανάλυση και σύνθεση δεδομένων και πληροφοριών, με τη χρήση και των απαραίτητων τεχνολογιών Προσαρμογή σε νέες καταστάσεις Λήψη αποφάσεων Αυτόνομη εργασία Ομαδική εργασία Εργασία σε διεθνές περιβάλλον Εργασία σε διεπιστημονικό περιβάλλον Παράγωγή νέων ερευνητικών ιδεών Σχεδιασμός και διαχείριση έργων Σεβασμός στη διαφορετικότητα και στην πολυπολιτισμικότητα Σεβασμός στο φυσικό περιβάλλον Επίδειξη κοινωνικής, επαγγελματικής και ηθικής υπευθυνότητας και ευαισθησίας σε θέματα φύλου Άσκηση κριτικής και αυτοκριτικής Προαγωγή της ελεύθερης, δημιουργικής και επαγωγικής σκέψης Αναζήτηση, ανάλυση και σύνθεση δεδομένων και πληροφοριών, με τη χρήση και των απαραίτητων τεχνολογιών Προσαρμογή σε νέες καταστάσεις Λήψη αποφάσεων Αυτόνομη εργασία\n3 Ομαδική εργασία Σχεδιασμός και διαχείριση έργων ΠΕΡΙΕΧΟΜΕΝΟ ΜΑΘΗΜΑΤΟΣ Τα Πληροφοριακά Συστήματα Απομακρυσμένης Εποπτείας και Μετρήσεων αποτελούν έναν σύγχρονο τρόπο διοικητικής, βιομηχανικής αλλά και εταιρικής οπτικής εποπτείας από απόσταση σε περιπτώσεις όπου η φυσική παρουσία είναι ανέφικτη, η γεωγραφική περιοχή δύσβατη ή απομακρυσμένη και πολλές φορές επικίνδυνη ή απαιτείται συνεχόμενη και σε πραγματικό χρόνο επιτήρηση. Διδακτέα Ύλη Το Ανθρώπινο Οπτικό Σύστημα - Ανθρώπινη χρωματική όραση, το ανθρώπινο μάτι ως κάμερα. Όραση Υπολογιστικών Συστημάτων - CCD και IP κάμερα, κάρτες σύλληψης εικόνας και βίντεο. Χρωματικά Συστήματα και Μετρήσεις Χρωματικά συστήματα RGB, HLS, HSV, συστήματα χρωματικής μέτρησης. Σήματα και επεξεργασία δεδομένων, Ψηφιακή Επεξεργασία Εικόνας και αλγόριθμοι. Δορυφορικές εικόνες και οπτικές χωροταξικές πληροφορίες. Αυτοματισμοί και αισθητήρες. Διαμόρφωση Σημάτων. Πληροφοριακά Συστήματα Απομακρυσμένης Εποπτείας στην εκπαίδευση. Πληροφοριακά Συστήματα Απομακρυσμένης Εποπτείας στην επιχείρηση. Απομακρυσμένη εποπτεία έξυπνων συσκευών. Συστήματα ασφαλείας απομακρυσμένης εποπτείας. Ιατρικά Συστήματα Απομακρυσμένης Εποπτείας και Μετρήσεων Τηλεϊατρική. Διοίκηση και απομακρυσμένη εποπτεία. Μελέτη περίπτωσης. ΔΙΔΑΚΤΙΚΕΣ και ΜΑΘΗΣΙΑΚΕΣ ΜΕΘΟΔΟΙ - ΑΞΙΟΛΟΓΗΣΗ ΤΡΟΠΟΣ ΠΑΡΑΔΟΣΗΣ Πρόσωπο με πρόσωπο, Εξ αποστάσεως εκπαίδευση κ.λπ. ΧΡΗΣΗ ΤΕΧΝΟΛΟΓΙΩΝ ΠΛΗΡΟΦΟΡΙΑΣ ΚΑΙ ΕΠΙΚΟΙΝΩΝΙΩΝ Χρήση Τ.Π.Ε. στη Διδασκαλία, Παραδόσεις\n4 στην Εργαστηριακή Εκπαίδευση, στην Επικοινωνία με τους φοιτητές ΟΡΓΑΝΩΣΗ ΔΙΔΑΣΚΑΛΙΑΣ Περιγράφονται αναλυτικά ο τρόπος και μέθοδοι διδασκαλίας. Διαλέξεις, Σεμινάρια, Εργαστηριακή Άσκηση, Άσκηση Πεδίου, Μελέτη & ανάλυση βιβλιογραφίας, Φροντιστήριο, Πρακτική (Τοποθέτηση), Κλινική Άσκηση, Καλλιτεχνικό Εργαστήριο, Διαδραστική διδασκαλία, Εκπαιδευτικές επισκέψεις, Εκπόνηση μελέτης (project), Συγγραφή εργασίας / εργασιών, Καλλιτεχνική δημιουργία, κ.λπ. Δραστηριότητα Εργασία ή Τεχνική Μελέτη Παραδόσεις 5 Ανεξάρτητη Κατευθυνόμενη Μάθηση και 2 1 Φόρτος Εργασίας Εξαμήνου Αναγράφονται οι ώρες μελέτης του φοιτητή για κάθε μαθησιακή δραστηριότητα καθώς και οι ώρες μη καθοδηγούμενης μελέτης ώστε ο συνολικός φόρτος εργασίας σε επίπεδο εξαμήνου να αντιστοιχεί στα standards του ECTS ΑΞΙΟΛΟΓΗΣΗ ΦΟΙΤΗΤΩΝ Περιγραφή της διαδικασίας αξιολόγησης Γλώσσα Αξιολόγησης, Μέθοδοι αξιολόγησης, Διαμορφωτική ή Συμπερασματική, Δοκιμασία Πολλαπλής Επιλογής, Ερωτήσεις Σύντομης Απάντησης, Ερωτήσεις Ανάπτυξης Δοκιμίων, Επίλυση Προβλημάτων, Γραπτή Εργασία, Έκθεση / Αναφορά, Προφορική Εξέταση, Δημόσια Παρουσίαση, Εργαστηριακή Εργασία, Κλινική Εξέταση Ασθενούς, Καλλιτεχνική Ερμηνεία, Άλλη / Άλλες Σύνολο Μαθήματος 8 Μαθησιακή δραστηριότητα εντός του Τμήματος (*) (100.0) Εργαστήριο ή/και Εργασία (50.0) Επίσημη Εξέταση στο Τέλος του Εξαμήνου (50.0) Αναφέρονται ρητά προσδιορισμένα κριτήρια αξιολόγησης και εάν και που είναι προσβάσιμα από τους\n5 φοιτητές. ΣΥΝΙΣΤΩΜΕΝΗ-ΒΙΒΛΙΟΓΡΑΦΙΑ -Προτεινόμενη Βιβλιογραφία : Γιώργος Καμπουράκης, Ευριπίδης Λουκής, Ηλεκτρονική Μάθηση, έκδοση: 1 η /2006, Κλειδάριθμος ΕΠΕ, , Αποστολάκης Ιωάννης, Θέματα Διοίκησης Πληροφοριακών Υποδομών Στις Μονάδες Υγείας, έκδοση: 1/2005, Mediforce Services S.A., Συναφή επιστημονικά περιοδικά: D. Tomtsis, Intelligent Chromatic Monitoring of Complex Electric Plasma Conditions, Journal of US-China Education Review B, Vol. 2, No 3, USA, David Publishing Company, March D. Tomtsis, V. Kodogiannis, D. Zisopoulos, In Vitro Determination of Skin Bilirubin Using Chromatic Modulation, 23rd International Conference of the IEEE Engineering in Medicine and Biology, Istanbul, Turkey, October 2001, ISBN: , vol. 4,


ΠΟΛΥΘΡΟΝΑ GAMING FB91072.08 ΜΑΥΡΗ ΣΙΕΛ - panoikos.gr\nΑρχική σελίδα / Έπιπλα / Γραφείο / Καρέκλες Τροχήλατες / ΠΟΛΥΘΡΟΝΑ GAMING FB91072.08 ΜΑΥΡΗ ΣΙΕΛ\nΠαράδοση: 4-10 Ημέρες SKU FB91072.08 Categories Γραφείο, Έπιπλα, Καρέκλες Τροχήλατες\nΠΟΛΥΘΡΟΝΑ GAMING FB91072.08 ΜΑΥΡΗ ΣΙΕΛ\nΠΟΛΥΘΡΟΝΑ GAMING FB91072.08 ΜΑΥΡΗ ΣΙΕΛ ποσότητα\nΚαρέκλα γραφείου gaming, από PU υψηλής ποιότητας σε μαύρο σιελ χρώμα 64,5x70x(123-130) εκ.\nΗ δυνατότητα ρύθμισης καθ’ ύψος σάς επιτρέπει να την προσαρμόσετε στο ύψος του γραφείου, επιτυγχάνοντας υψηλή άνεση και σωστή ευθυγράμμιση της σπονδυλικής στήλης.\nΗ καρέκλα προσφέρει, επίσης, τη δυνατότητα ανάκλισης έως και 180 μοίρες, ασφαλίζοντάς τη σε διαφορετικές θέσεις, η καρέκλα μπορεί να χρησιμοποιηθεί για σύντομη ξεκούραση στο γραφείο ή για τις πιο έντονες gaming εμπειρίες.\nΑπόχρωση: Μαύρο – Σιέλ.


Dio LED Απλίκα Επίτοιχη 7W ITIS | Ledison.gr\nDio LED Απλίκα Επίτοιχη 7W ITIS\nDio LED Απλίκα Επίτοιχη 7W ITIS ποιοτικής κατασκευής,με 2 έτη εγγύηση και όλα τα πιστοποιητικά ασφαλείας και κατασκευής, όπως ορίζονται από την ΕΕ. Ιδανικό φωτιστικό με ενσωματωμένα LED για διακόσμηση εξωτερικών και μη χώρων. Εκμεταλλευτείτε τη LED τεχνολογία και δείτε τον μηνιαίο σας λογαριασμό ρεύματος να μειώνεται αισθητά, εως και 90%!\nVK Φωτιστικό Χελώνα Χωνευτή Ε27 Στρογγυλή White\nAlfa LED Κολωνάκι Μανιτάρι Δίφωτο Σιδερένιο με Κλίση 40W E27 IP44 80cm